Testitulokset: Audio ja video - AMD Phenom II X6 1090T ja 890FX: Terve vaan Leo\nHardware.fi > Artikkelit > AMD Phenom II X6 1090T ja 890FX: Terve vaan Leo > Testitulokset: Audio ja video\nKaikista käyttämistämme ohjelmista iTunes on paras osoittamaan Turbo Core –ominaisuuden maksimaalisen hyödyn. Tiedämme entuudesta että ohjelma ei ole säikeistetty, joten odotamme ennakoon 3,2 gigahertsin taajuudella toimivan Phenom II X6 1090T:n kellottuvan automaattisesti 3,6 gigahertsiin.\nTulokset ovat kuitenkin aivan jotan muuta. Prosessori ei tunnu pärjäävän yhtään sen paremmin kuin neliytiminen Phenom II X4 965. Samaan aikaan alle 200 dollaria maksava Core i5-750 ja tuhannen dollarin Core i7-980X päihittävät AMD-prosessorit leikiten.\nPalaan hetkeksi aiempaan sanomaani. Sanoin että Turbo Core kompensoisi kuusiytimellisyyteen siirtymisen aiheuttamaa kellotaajuuden laskua, mutta ominaisuus ei näytä auttavan lainkaan yksisäikeisten ohjelmien kohdalla.\nTietenkään kaikki mediaohjelmistot eivät ole yhtä vajaavaisia kuten iTunes. MainConsept esimerkiksi on hyvin säikeistetty ohjelmisto, joka auttaa X6-prosessoria pärjäämään paremmin kuin X4. X6 pärjää itse asiassa kaikille muille paitsi Intelin kärkimalleille.\nHandBrake näyttää suosivan vieläkin enemmän Thubania. Phenom II X6 1090T:lta menee hieman yli kaksi minuuttia vähemmän aikaa kuin X4:ltä transkoodaukseen. Se päihittää Core i7-975:denkin kolmella sekunnilla. Thuban pääsee lähelle Gulftownia, mutta pitää taas muista mallien välinen hintaero.\nSäikeistetyssä DivX-testissä Phenom II X6 1090T voittaa jälleen Intelin neliytimisen Core i7-975:n, häviten ainoastaan 980X:lle. Xvid taas ei ole säikeistetty, minkä vuoksi X6 joutuu nielemään X4:n pölyjä. Intelinkään suhteen se ei pärjää enää yhtä hyvin.\nOn hauska huomata, että vaikka Intelin kuusiytiminen Gulftown kärsii Xvidistä löydetyistä bugeista, niin AMD:n kilpailija ei kärsi samoista ongelmista.


Psykologinen turvallisuus on ennen kaikkea onnistunutta viestintää\nPauliina Savola 11.6.2021 12:26\nLuin viikolla entisen kollegani Terhi Ylikosken mainion blogin innovaatiokulttuurin rakennuspalikoista: yhteisöllisyydestä, arvostuksesta ja luottamuksesta. Nyökyttelin lukiessani ja mieleen nousi yksi suomalaisista menestystarinoista: äityspakkaus.\nEntä jos 30-luvulla lapsikuolleisuutta torjumaan kehitetty idea olisi ammuttu kriittisin äänensävyin alas? “Eihän tämä nyt näin toimi. Kyllä neuvolaan pitää ohjata ennen kaikkea uhkasakolla”; ”En ymmärrä, että mikä tässä on ollut prosessi ja missä on sidosryhmäanalyysi!”; ”Turhaa äitiyden medikalisaatiota, kyllä luonto hoitaa!”\nEn tiedä, miten suurta kritiikkiä konseptia aikanaan sai. Sen tiedän, että jos idean takana olisin ollut minä ja palaute yllä olevan kaltaista, olisin saattanut käpertyä sohvannurkkaan potemaan ammatillista identiteettikriisiä. Sen sijaan äitiyspakkauksesta kehittyi vuosikymmenien saatossa maailmallakin ihastusta herättänyt konsepti.\nMatkalla menestykseen tulee yleensä harha-askeleita. En ole sitä mieltä, että jokaista mokaa tulisi juhlia. Joskus moka on vain – no, moka. Silloin pyydetään anteeksi. Inhimillisen mokailun sietäminen ja siitä oppiminen on kuitenkin olennainen osa psykologisen turvallisuuden luomista työyhteisössä.\nPsykologinen turvallisuus voi kuulostaa vaaleanpunaiselta pöhinäsanalta, jolle voi reippaasti tuhahdella menemään. Mutta lopulta kyse on siitä, että meistä jokainen haluaa tulla nähdyiksi, kuulluiksi ja hyväksytyiksi sellaisina kuin olemme.\nPsykologista turvallisuutta rakennetaan ensimmäisestä työpäivästä lähtien ja siksi siihen kannattaa panostaa erityisesti etäaikana.\nOlen itsekin aloittanut uudessa työpaikassa hiljattain, joten psykologinen turvallisuus on ollut varsin ajankohtainen teema. Mitä se sitten tarkoittaa käytännössä?\nJos uutena työntekijänä lausun eriävän mielipiteen esihenkilöni ehdotuksesta, koetaanko se johtajuuden haastamisena, huonon päivän känkkäränkkäilynä, turhana kriittisyytenä vai uuden ihmisen rasittavana tietämättömyytenä – vaiko kenties tervetulleena uutena näkökulmana asiaan? Näistä vain viimeinen lisää psykologista turvallisuutta ja takaa sen, että jatkossakin uskallan tuoda toisenlaisen mielipiteen keskusteluun. Omalla kohdallani, kun työpaikan kulttuuri on tullut tutuksi lähinnä läppärin takaa, kannustava tuki on välittynyt aitona erilaisuuden kunnioittamisena. Myös kiitoksen ääneen sanominen on ollut psykologisen turvallisuuden kannalta olennainen tekijä työyhteisöön soljahtamista.\nPsykologisen turvallisuuden luominen on mitä suuremmassa määrin ja ensisijaisesti viestintää. Etätyöolosuhteissa sanallinen sisäinen viestintä on varsinkin uudelle työntekijälle usein merkittävämpää kuin ei-sanallinen: uudesta työkaverista tai pomosta kun on satunnaisilla tapaamisilla ruudun välityksellä vaikea saada käsitystä. Kertooko jatkuva haukottelu huonosti nukutusta yöstä vaiko siitä, että ajatuksesi on kuolettavan tylsä? Kurtistuva otsa siitä, että pomon olisi aika hankkia lukulasit, vaiko siitä että hän miettii kuumeisesti, että mikäs tunari sitä tuli palkattua?\nEtä- ja hybridityö tietotyön trendinä tuskin häviää, vaikka elämä pikkuhiljaa palautusi toimistoihin. Psykologisen turvallisuuden luo koko työyhteisö, niin sanoilla kuin teoilla. Psykologisesti turvallisen kulttuurin luominen on kuitenkin asia, joka vaatii johdon sitoutumisen ja esimerkin.\nOnneksi kyse ei ole ydinfysiikasta. Moni asia selviää, kun ajatukset puetaan kannustaviksi sanoiksi, luottamus annetaan tuella varustettuna ja muistetaan, että sana ”kiitos” ei käyttämällä kulu. Arvostavassa ja turvallisessa ilmapiirissä journalismin ja kehitysyhteistyön parista tekkiviestintämaailmaan ponkaisseesta viestintäkonsultistakin voi irrota seuraava b2b-markkinoinnin äitiyspakkaus.


Miljoonakaupungista toiseen - Kuala Lumpur ja Singapore - Maailman ympäri 2013-2014\nMiljoonakaupungista toiseen – Kuala Lumpur ja Singapore\nIhan kättelyssä pahoittelut siitä, että blogi on vähän lomaillut, enkä ole ilmoittanut. Postaan joka toinen päivä uudet tarinat, joten todennäköisesti helmikuun alusta blogi on nykyhetkessä! Nämä matkamuistelmat sijoittuvat maaliskuun alkuun\nJo ennen reissuun lähtöä olin alitajuisesti asettanut Kaakkois-Aasialle korkeimmat odotukset heti Tyynenmeren saarivaltioiden jälkeen. Ensimmäisiä kertoja Madventuresin tuotantokausia läpi kolutessani, juuri Kaakkois-Aasian maisemat saivat päättämään, että reissuun on päästävä. Se miksi juuri Kuala Lumpur valikoitui ensimmäisten Aasian kokemusteni näyttämöksi johtui kuitenkin täysin budjettisyistä, sillä sinne satuin halvimmat lentoliput puuduttavan metsästyksen tuloksena löytämään.\nLiki 9 tunnin lennon uuvuttamana savuin Kuala Lumpuriin myöhään iltapäivällä ja luonnollisesti ensimmäiseksi halusin löytää itselleni 5,7 miljoonan ihmisen kaupungista edullisen tukikohdan, josta Aasiaan orientoitumiseni voisin aloittaa. Sen verran tiesin että Chinatownissa on paljon halpoja majataloja, joten päätin suunnata sinne, vaikka laiskuuspäissäni en ollutkaan reittiä etukäteen jaksanut selvittää. Hyppäsin lentokentältä bussiin määränpäänäni Kuala Lumpurin paikallisliikenteen risteysasema KL Sentral, jonka oletin sijaitsevan kaupungin keskustassa. Perille päästyäni tajusin kuitenkin etten tiedä ollenkaan missä asema kartalla sijaitsee, saatikka sitten miten Chinatowniin pääsee ja apua kysyessäni sain epämääräisiä ja toisistaan täysin poikkeavia vastauksia. Luovutin hieman väsyneenä hyvinkin nopeasti, hakeuduin lähimmälle taksitolpalle ja aloin valmistautua henkisesti kuskin kanssa käytävään aneemisen, mutta osittain pakolliseen ”where are you from, how long in Kuala Lumpur, do you have a wife”-keskusteluun.\nChinatowniin päästyäni näky vastasi aika paljon sitä mitä olin osannutkin odottaa: katuruokakojuja, rihkamakauppiaita sekä neonvalomainoksia ravintoloista ja majataloista, joten Chinatown ei nimestään tai huomattavasta kiinalaisväestöstä huolimatta olekaan autenttinen kiinalaislähiö vaan siitä on vuosien saatossa muovautunut pienimuotoinen turistirysä. Majatalojen valinnanvarassa ei ollut puutetta, joten katto järjestyi pään päälle mutkitta. Saman tien kun olin saanut rinkkani huoneeni nurkkaan, suunnistin lähimmälle takeaway-kojulle, josta hymyssä suin poistin kauan odottamani aasialaismätöt, pistelin ne vieläkin iloisempana poskeeni ja palasin rättiväsyneenä takaisin majatalolle nukkumaan.\nKuala Lumpurissa vietin yhteensä kolme päivää kierrellen kaupungin eri nähtävyyksiä ja toki paljon aikaa kului myös ihan vain päämäärättä harhailuunkin. Kaupungissa on mukava sekoitus vanhaa kolonialistista arkkitehtuuria, sekä supermoderneja pilvenpiirtäjiä, joten ihmeteltävää kyllä riittää. Monesti huomasin tappavani vain aikaa odottaen seuraavaa ruokailua, sillä voisin väittää että ruoan suhteen Kuala Lumpur on varmaan maailman paras kaupunki. Malesian ruokakulttuuri koostuu malaijien, kiinalaisten ja intialaisten resepteistä, ja nämäkin ovat monesti sekoittuneet keskenään muodostaen todella monipuolisen safkakirjon ja Kuala Lumpurin tunnetuimmalla katukeittiökadulla, Jalan Alorilla, voisi ruokailla vuoden päivät eikä tarvitsisi kahdesti samaa sapuskaa suuhunsa laittaa.\nShoppailijalle ei KL:ssä tule tylsää!\nKolonialistista katukuvaa Kuala Lumpurissa\nKuala Lumpurista matka jatkui Kaakkois-Aasian bisnespääkaupunkiin, omaksi kaupunkivaltioksi itsenäistyneeseen Singaporeen. Matkaa Kuala Lumpurista Singaporeen kertyy noin 350 kilometriä, mutta malesialaisilla upouusilla nojatuolein varustetuilla busseilla matka taittui hyvin viihtyisästi ilman turhaa sähläystä.\nSingapore on vauras valtio, ja kaupunkina se on hyvin erilainen kuin Kuala Lumpur tai muut Aasian kaupungit. Singaporessa vallitsee hieman länsimaalaistunut tunnelma: kadut pidetään putipuhtaina, pilvenpiirtäjät komeilevat moderniudellaan ja liikenne on rauhallista. Vaikka Singaporessa selvää Aasian meininkiä (etenkin ruokakulttuurissa) kuitenkin on, ei lievältä disorientoitumiselta voi kuitenkaan välttyä.\nSingapore muistetaan monesti ankarasta lainsäädännöstään ja erilaisista kielloista. Aika moni on varmaan kuullut mainittavan Singaporen purukumin myynnin kieltävästä laista tai kuullut huhuja metrovaunuista, joissa on kieltokylttejä enemmän kuin ikkunoita. Purukumilain paikkansapitävyyteen en ota kantaa, koska en asiaa jaksanut selvittää, mutta huhuja siitä että Singaporessa olisi kaikki kyltein kielletty voi painaa villaisella. Vaikka Aasian mittapuulla näitä erilaisia kieltoja Singaporessa paljon onkin, omasta mielestäni ihmisten elämää rajoittavia kieltokylttejä löytyy huomattavan paljon enemmän esimerkiksi Amerikan Yhdysvalloista. Mutta vaikka Singaporessa vessan reunoille kuseminen lompakkoa muutamalla satasella saattaakin kuihduttaa, ei näiden kieltokylttien kannata antaa sen suuremmin elämää häiritä.\nSingaporessa vietin vain yhden kokonaisen päivän kaupunkia kierrellen. Olin kaupungissa vain kaksi yötä sillä sinne olin tullut vain ohikulkumatkalle, koska halusin välttämättä käydä Singaporen lentokentällä, joka on monta kertaa nimitetty maailman parhaimmaksi. Tämän takia ostin lennot Filippiineille Kuala Lumpurin sijaan Singaporesta, ja tarkemmin kaupunkiin tutustuisin hieman ennen joulua Filippiineiltä palatessani.\nMutta siitä lentokentästä. Olihan se aika hieno. Aika harvalla lentokentällä olen kuullut olevan esimerkiksi liukumäkiä, elokuvateattereita, pleikkareita ja puutarhoja, jotka Singaporen kentältä löytyivät ilmaiseksi välilaskuja ja lentokenttäbostailua helpottamaan… Tästä on hyvä jatkaa kirkkain mielin kohti Filippiinein saaria!\nPS: Oikeasti en löytänyt Singaporesta kuin yhden kyltin joissa sakoilla uhkailtiin pöntön reunoille lorauttelevia.\nJulkaistu tammikuu 18, 2014 kategoriassa Uncategorized, kirjoittanut Asser Seppä.\n← Down Under Ensivaikutelmat Filippiineistä →\n2 vastausta artikkeliin ”Miljoonakaupungista toiseen – Kuala Lumpur ja Singapore”\nInka tammikuu 20, 2014 klo 08:28\nJes Asser, huippua kuulla taas sun seikkailuista! Mietittiinki Karimin kans muutama päivä sitten että missä päin maaimaa nää oikein mahdat paraikaa olla. Ihan mahtavaa että pääsit ihmettelemään Changia, se on mullakin ollut ihan superpitkään listalla mutta eiköhän sinne joskus vielä pääse, pitää vaan sitten säätää lennot niin että saapuu oikeaan terminaaliin ja että aikaa on ainakin yhen leffan kattomiseen. 😀\nOotan mielenkiinnolla mitä kaikkea muuta oot tässä ajassa päässy näkemään!!\nAsser Seppä Artikkelin kirjoittaja tammikuu 24, 2014 klo 10:20\nHaha Changi oli kyllä mielenkiintonen kokemus! Blogi tulee vähän jälkijunassa, mutta nyt otan itteeni niskasta kiinni. Vielä on Filippiinit ja Indonesia tarinoimatta, joten nyt tulee vähän tiuhempaan tahtiin luettavaa 🙂


Kotimaa Julkaistu 28.02.2016 05:12\nLiiton puheenjohtaja, kansanedustaja Mikko Savola (kesk.) peräänkuuluttaa nykylain muuttamista niin, että reserviläiset saadaan nopeammin rekrytoitua vaikkapa itärajan valvontaan. Savolan mukaan valmiutta ja vapaaehtoisia varmasti löytyy.\nSisäministeriö muotoilee paraikaa uusia varautumissuunnitelmia viranomaisten välillä.\nHelsingin Sanomien mukaan hallituksen maahanmuuttotyöryhmässä olisi pohdittu lakimuutosta, jolla aseistettuja reserviläisiä ja varusmiehiä pystyttäisiin lähettämään rajavartijoiden avuksi esimerkiksi itärajalle.\nSisäministeri Petteri Orpo (kok.) on kiistänyt noin pitkälle menevät suunnitelmat.\nTammikuussa pääministeri Juha Sipilä keskusteli itärajan tilanteesta Venäjän pääministerin Dmitri Medvedevin kanssa. Katso video:\nSuomeen kaksi uutta lottomiljonääriä – täällä voittorivi pelattiin Sunnuntaisuomalainen: Puhelinmyynnin sääntöjä halutaan kiristää


Kesän kestosuosikit tulevat Koivuhakaan ja Hakunilaan | Paikalliset | Vantaan Sanomat\nEnsimmäiset karitsat tulevat Hakunilan Kormuniitylle toukokuun lopulla. Johanna Erjonsalo\nMaisemaa hoitavat kesälampaat saapuvat pian Hakunilaan ja Koivuhakaan, tiedottaa Vantaan kaupunki.\nHakunilan Kormuniitylle karitsat tulevat Iitistä Väinölän lammas- ja ratsutilalta jo toukokuun lopulla. Tikkurilan keskuspuistossa Koivuhaassa laiduntavia Haltialan tilan pässikaritsoja pitää odottaa kesäkuun ensimmäiselle viikolle. Saapuessaan karitsat ovat noin kolme kuukautta vanhoja.\nLampaiden elämää voi seurata aitauksiin rakennetuilta katselupaikoilta.\nLampaille ei saa tuoda omaa ruokaa, jotta ne pysyisivät terveinä eikä alue houkuttelisi jyrsijöitä eikä lintuja. Tuoretta ruohoa eläimille voi tarjota katselupaikoilta. Aitaukseen ei saa mennä.\nLampaat ovat kuuluneet Vantaan kesään jo vuosia.\nLue myös: Länsi-Vantaalta yritetään etsiä paikkaa kesälampaille


Sairaanhoitopiirin arvotTällä hetkellä valittu\nEtusivu > Tietoa meistä > Sairaanhoitopiirin arvot\nArvomme ovat hyvä hoito ja palvelu. Välinearvoja ovat: kohtaaminen, välittäminen, vastuullisuus ja kehittyminen\nSatakunnan sairaanhoitopiirin arvoja on uudistettu henkilökunnalle toteutetun arvokyselyn tulosten perusteella. Arvojen toteuttamisen ja toteutumisen lähtökohtana ovat potilaat ja asiakkaat, henkilökunta ja jäsenkunnat.\nSatakunnan sairaanhoitopiirin toiminnan arvokkaana tavoitteena on hyvä hoito ja palvelu. Tämä sisältää sairauksien hoitamisen ja ennaltaehkäisyn, terveyden edistämisen, näyttöön perustuvan toiminnan, vaikuttavuuden, tehokkuuden ja tuloksellisuuden, tuen arjessa selviytymiseen, toimivat tukipalvelut sekä kuntoutuksen.\nHyvää hoitoa ja palvelua toteutamme välinearvoilla: kohtaamisella, välittämisellä, vastuullisuudella ja kehittymisellä.\nKohtaaminen on erityisen keskeistä sosiaali- ja terveydenhuollossa. Kohtaamme potilaiden ja asiakkaiden lisäksi myös henkilökunta, sidosryhmien edustajia ja muita yhteistyökumppaneita. Kohtaamisessa korostuu toisen arvostaminen ja hyväksyminen sellaisena kuin hän on. Käyttäydymme aina asiallisesti, ja aktiivisesti ylläpidettyjen vuorovaikutustaitojen avulla kohtaaminen johtaa hyvään lopputulokseen.\nVälittäminen toteutuu potilaiden ja asiakkaiden lisäksi myös työkavereita kohtaan. Keskeistä on aitous ja avoimuus, turvallisuuden tunteen luominen, työyhteisössä vallitseva vakaus, oikeudenmukainen kohtelu sekä keskinäinen arvonanto. Osallistamisella tarkoitetaan asiakkaiden ja potilaiden, sekä toinen toisemme mukaan ottamista ja rakentavaa yhdessä tekemistä.\nVastuullisuus sisältää ammattiosaamisen jatkuvan ylläpitämisen ja keskinäinen luottamus on avainasemassa. Vastuullinen työntekijä sitoutuu tekemiseensä ja toimii työyhteisön rakentavana jäsenenä. Jokainen meistä huolehtii omasta terveydestään ja hyvinvoinnistaan, jotta pysyy pitkään työkykyisenä. Kun välittämisen arvon sisällä osallistettiin, vastuullisuudessa osallistutaan toimintaan ja sen kehittämiseen aktiivisesti. Palvelun ja hoidon oikea-aikaisuus on myös vastuullista ja ammatillista toimintaa.\nKehittyminen: organisaatiot ja perustehtävät muuttuvat ajan myötä, ja hyvän ammattitaidon ylläpitämiseen liittyy jatkuva valmius muuttuneiden toimintatapojen omaksumiseen. Joustavuus, luovuus ja kannustavuus auttavat meitä kehittymään. Uusien asioiden ennakkoluuloton kokeilu vie meitä useinkin kohti parempaa hoitoa ja palvelua.\nPäivitetty: 22.11.2018 13:29


474 m² Mannerheimintie 4, 00100 Helsinki Toimistotila vuokrattavana - Oikotie 16184692\nTämä kiinteistö sijaitsee loistavalla paikalla, aivan Helsingin liikekeskuksen ytimessä. Kuusikerroksinen rakennus tarjoaa runsaasti toimisto- ja liiketilaa. Kiinteistön ikkunoista avautuu kaunis puistonäkymä Esplanadin puistoon, ja rakennusta vastapäätä on Svenska Teatern. Kiinteistöltä on hyvät julkiset liikenneyhteydet moneen suuntaan. Rautatieasema sijaitsee lyhyen kävelymatkan päässä ja aivan kiinteistön lähettyvillä ovat Erottajan ja Ylioppilastalon raitiovaunupysäkit. Toimistolle pääsee kätevästi myös linja-autolla. Autot voi pysäköidä joko Q-Park Iso Erottajalle tai Forumin parkkihalliin. Kiinteistön keskeisen sijainnin ansiosta keskustan monipuoliset palvelut ovat helposti saavutettavissa.


Kari Rydman: Infarkti ja ristikot\nMinulle tupsahti puolitoista vuotta sitten aivoinfarkti. Se osui puheen ja vähän kirjoituksenkin alueelle, mutta oli onneksi hyvin lievä, ja parani nopeasti. Itse huomaan asian joskus vieläkin, kun joudun etsimään joitakin termejä. Ne kyllä nopeasti löytyvätkin, enkä usko että läheisenikään juuri huomaavat mitään.\nEnnen sikeidenvetämistä olin kauan harrastanut sanaristikkoja, ja nyt huomasin että ne ovat ylen mainio keino harjaannuttaa ammattikirjoittajan vahingoittuneita aivoja. Olennaista on nyt, että sanalistan tehtävissä tulee olla mahdollisimman laaja, jotta prosessointi olisi tehokas. Keskityn siis pääasiassa yhden ja kahden tähden ristikoihin, jotka ratkaisen yhden istunnon aikana kokonaan.\nMutta jotain jännitystä elämään täytyy kuitenkin ristikoittenkin osalta sisältyä. Vaikeutan ratkaisua siten, että uuden sanan täytyy olla kiinni edellisessä, ja sen edellisen täytyy olla kokonainen. En siis voi kirjoittaa sanaa sieltä ja toista täältä. Jos ratkaisu jää kesken, minun on etsittävä kauempaa, ja mietittävä sanayhteydet mielessäni, kunnes pääsen jatkamaan sääntöni mukaisesti. Jos aukko syntyy, olen epäonnistunut. Mutta toki jatkan epäonnistumisenkin jälkeen, en jää murehtimaan turhia.\nLisäbonuksena riemastun, kun ensimmäinen uusi sana osuu ristikon reunaan asti, ylös, alas tai sivuille.\nNautin monista ovelista vihjeistä, mutta olen kyllä huomannut miten helppoa on vaikeuttaminen pelkän vaikeuttamisen vuoksi. Ovelan vihjeen tulee herättää hymynkareita, ei kiukkua.\nUudemmissa kuvaristikoissa olen huomannut, miten usein esiintyvät sanat kuten klassikot ’tiit’, ’olas’, ’anis’, ’olmi’ tai ’nata’ ovat saaneet yhä yksinkertaisemmat piirroskuvat. Huvittavasti ne ovat muuttumassa yksinkertaisiksi hieroglyfeiksi. Se on oikeastaan hauskaa, näin sanaristikoitten suurkuluttajan mielestä. Tämmöisiä kuvien yksinkertaistettuja hieraattisia hieroglyfmerkistöjä voisi joskus koota oikein erityistehtäviksi.\nAnonyymi 26. toukokuuta 2022 klo 22.08\nSama vika rahikaisella. 2015 saatiin kausiflunssarokotus myöhässä. Hieman ennen joulua. Sain sen flunssan jouluna, sairastin vaihtelevasti helmikuuhun asti. Helmikuussa minut toimitettiin ensiapuun, ensiavusta acutaan. acutasta osastolle dialyysiin. Sitten kuvattiin joka paikkaa ja huomattiin aivoinfarkti.\nHuvittavaa oli, että tiesin miten sen tomografia-kuvantamisen tulos saadaan, siis miten lasketaan mutten tiennyt mikä päivä oli. Tai mitä kello on.\nNäkökenttä alle puolet normaalista ja siinä on aukkoja. En nähnyt lääkekippoa edessäni tarjottimella. Näppäimistön kirjaimia joku piilottelee edelleen. Sormet osuvat vääriin näppäimiin. Silmät on vieläkin eriparia.\nKuntoutin ratkomalla ristikkoja, hieman haastetta tuli kun vasen reuna jäi huomiotta. Sanat alkoivat väärästä ruudusta tai eivät mahtuneet.


Sääennuste tulevaisuudelle Kiasmaan | Amusa.fi\nSääennuste tulevaisuudelle Kiasmaan\nSääennuste tulevaisuudelle -näyttely käsittelee ihmisen suhdetta muihin lajeihin aikana, jolloin ilmastonmuutos ja lajien joukkosukupuutto kaventavat elämän mahdollisuuksia maapallolla. Kun ajattelemme tulevaisuutta, meidän on otettava huomioon se, miten riippuvaisia eri lajit ovat toisistaan, ja arvioitava lajienväliset suhteet uudelleen. Näyttely oli esillä Venetsian biennaalin Pohjoismaisessa paviljongissa 2019.\nNäyttelyn teokset olivat esillä Venetsian biennaalin Pohjoismaisessa paviljongissa 2019. Kuva: Kansallisgalleria/ Pirje Mykkänen\nIhmisen on usein vaikea havaita asioita, jotka tapahtuvat täysin toisenlaisessa mittakaavassa. Tällaisia ovat esimerkiksi mikroskooppiset eliöt, myrkkyjen hidas vaikutus ympäristöön ja maatumiseen liittyvät pitkäkestoiset prosessit. Kiinnittämällä katsojan huomion tilan ja teosten aineellisuuteen ja rinnastamalla hänen kehonsa toisiin elämänmuotoihin näyttely pyrkii saamaan yhteyden ihmistä laajempiin kokonaisuuksiin.\nTaiteilijakollektiivi nabbteeri kerää usein teoksiin tarvittavan materiaalin paikan päältä ja hyödyntää verkostomaisissa installaatioissaan kierrätystavaraa. Heidän teoksensa ovat kokonaisuuksia, jotka rakentuvat taiteilijoiden ja muiden, myös ei-inhimillisten eliöiden välisestä vuorovaikutuksesta. Usein teosten keskiössä on mikroskooppisen pieniä, ihmisen kanssa eläviä eliöitä.\nIngela Ihrman yhdistää esinekoosteissaan, liikkuvan kuvan teoksissaan ja teksteissään mielikuvitusta, käsityötekniikoita sekä omia tunteitaan ja kokemuksiaan. Ihrmanin leväinstallaatio kertoo ihmisen nestemäisestä alkuperästä ja eri elämänmuotojen välisistä yhteyksistä.\nPohjoismainen paviljonki 2019 -projektissa ovat olleet mukana Moderna Museet Ruotsista, Office for Contemporary Art Norway (OCA) Norjasta ja Nykytaiteen museo Kiasma. Näyttelyn tuotannosta vastasi Kiasma.\nSääennuste tulevaisuuteen Kiasmassa 31.1.-16.8.2020


Tesla Roadster Sport mykisti sähköautoskeptikot - Autot - Ilta-Sanomat\nTällainen on Eurooppaan vyöryvä kohuauto Tesla - IS koeajoi pikkusportin jo 2010!\nJulkaistu: 24.12.2013 10:30\nTesla Roadster Sport on piilaakson pikatoimitus, joka mykistää sähköautoskeptikot.\nJos puhe entisessä Esson baarissa kääntyy kaksipaikkaisiin suorituskykyisiin avoautoihin, ei ekologiaseikoilla tavallisesti ole juurikaan sanan sijaa. Tyyppiesimerkki kiihkeästä ja tyylikkäästä urheiluautosta kuluttaa käytännössä vähintään 10 litraa sadalla ja maksaa maltaita. Jos kiihdytys sataseen järjestyy alle viidessä sekunnissa, on kyseessä vakavasti otettava urheiluauto. Mutta jos lukema jää alle neljän sekunnin, siirrytään jo todella ryppyotsaisiin superautoihin, joiden hinnat karkaavat tavalliselta kuluttajalta yhtä kauas kuin ne kuuluisat pilvet.\nSitten on tämä Tesla Roadster Sport. Sekin maksoi muutama vuosi sitten turkasen paljon, lähes 150000 euroa Suomeen rekisteröitynä. Vakiorunttaus satasen vauhtiin sujuu hyväksyntää herättävästi 3,9 sekunnissa, muodot hivelevät silmää ja hiukset hulmuavat tuulessa. Ajaminen on elämys vaikka se useimmilla jääkin vain haaveeksi. Mutta ajon aikaisten päästöjen suhteen peruskaava hajoaa kuin tutut Jokisen eväät. Ne ovat pyöreät nolla grammaa, riippumatta siitä vaihtuvatko maisemat hiljakseen vai pikakelauksella. Tesla on nimittäin sähköauto.\nTesla Roadster Sport on kansainvälisen autosuunnitteluyhteistyön tulos. Se valmistetaan piilaakson poikien toimesta Yhdysvaltain Kaliforniassa, mutta osahankintaa on tehty ympäri maailmaa. Perusrakenne tulee hyväksi pohjaksi havaitulta Lotus Eliseltä Englannista, sähkömoottori Taiwanista ja akkupaketti Japanista. Onpa Suomikin kantanut kortensa kekoon: jotkin sisustan osat valmistetaan kotimaassamme.\nLopputulos ei kuitenkaan ole sillisalaattia vaan puhdasta asiaa. Mittasuhteiltaan klassinen avokas puhuttelee linjoillaan, olipa käsin irrotettava kangaskatto sitten paikoillaan tai takakonttiin taiteltuna. Paikkoja on tietenkin vain kaksi, ja molemmille niistä on vaikea päästä. Katto poistettuna sisälle voi pudottautua vielä kohtuullisen ähellyksen saattelemana, mutta ulosnousu tuntuu aina yhtä hankalalta. Ja ulos todellakin noustaan, sillä sisällä istuessa tuntuu kuin takalisto raapisi jo asfalttia. Sähköautoksi Tesla Roadster Sport on todellakin toista maata.\nKun hyvin matalaan Teslaan lopulta on saanut itsensä pujoteltua, avautuukin ajajalle sitten pilvetön nautiskelijan taivas. Tilaa on niukalti eivätkä kuppipenkit liiku kuin etäisyyssuunnassa, mutta ahtaanpuoleinen tunnelma kuuluu asiaan. Kaikki jäljelle jätetty on ansainnut paikkansa. Virta-avain käännetään ajoasentoon ja Tesla on valmis matalalentoon. Nopea ohjausvaihde yhdistettynä olemattomaan tehostukseen aiheuttaa paikallaan ensin tunteen kankeasta liikuttimesta. Kaikki kankeus kuitenkin katoaa, kun painaa vauhtipedaalin pohjaan.\nKulkupuoli on lyhyesti ilmaisten hengästyttävää. Teslassa on peräti 288 hevosvoiman sähkömoottori, ja vääntöä on välittömästi liikkeellelähdön jälkeen tarjolla 400 newtonmetriä. Auto kiihtyy ja kiihtyy ilman minkäänlaista voiman hiipumisen merkkiä. Vauhdin hurmaa höystävät vain lintujen laulu, renkaiden ropina ja tuulen tuiverrus. Muutoin Tesla on käytännössä äänetön. Roadster Sport on ansainnut nimensä, sillä auto taittuu mutkiin kuin ajatus ja ajossa ohjaustuntuma on erinomainen.\nArkisiin askareisiin Tesla Roadster taipuu vain, jos ne koostuvat gepardin notkeudella varustetun omistajan siirtymisistä pörssistä lentokentälle. Tavaratila sijaitsee takakannen alla, akkupaketin takapuolella. Se on kooltaan pieni, mutta pari lentolaukkua mahtuu mukaan. Toimintamatkaksi Tesla ilmoittaa parhaimmillaan peräti 356 kilometriä, mutta käytännössä yli 300 kilometrin on haasteellista päästä. Sekin on kuitenkin sähköautojen huipputasoa – kuten koko auto.\nTesla Roadster koeajettiin Suomessa syksyllä 2010.\nOhjaamoon pujouttautuminen vaatii ponnisteluja, mutta sitten ajoasento on erinomainen.\nAuton akkupaketti sijaitsee matkustamon takana - näin painopiste on saatu mahdollisimman ihanteelliseksi.\nTesla tekee parhaillaan tuloaan myös Euroopan markkinoille Tesla S -mallillaan. Vaikka merkillä ei vielä ole virallista edustusta Suomessa, on maahamme myyty jo reilut kymmenen S-mallia, joiden toimitusta nyt odotellaan..\nOletko jo kuullut Tesla-sähköautosta?\nUnohdan kaikki sähköautoihin liittyvän heti\nÄäniä yhteensä 5292\nTesla Roadster Sport 250 Signature Series\nMitat: Pituus 3,950 m, leveys 1,850 m, korkeus 1,130 m, akseliväli 2,350 m, tavaratila 241l. (VDA). Omamassa: 1238 kg. Moottori: 3-vaihesähkömoottori, ilmajäähdytys; teho 215 Kw (288 hv) (4400-6000 rpm), vääntö 400 Nm (0-5100 rpm). Portaaton takaveto. Kiihtyvyys: 3,9 s. Huippunopeus: 201 km/t (rajoitettu). Toimintamatka: 356 km. CO2-päästöt: 0 g/km Hinta: ei uutena enää myynnissä, käytetty verottomana alkaen noin 60000 euroa.


Sky Sports: Mestarien liiga pelataan loppuun elokuussa - formaatti muuttuu radikaalisti\nKoti Jalkapallo-uutiset Mestarien liiga Sky Sports: Mestarien liiga pelataan loppuun elokuussa – formaatti muuttuu radikaalisti\nSky Sportsin mukaan Mestarien liiga huipentuu elokuussa järjestettävään 12 päivän mittaiseen turnaukseen, jonka formaatti poikkeaa kosolti totutusta.\nSky Sports uutisoi, että Mestarien liigan kausi saatetaan loppuun 12 päivän mittaisena turnauksena, joka pelataan elokuussa Portugalin pääkaupungissa Lissabonissa. Kaupungissa pelattaisiin puolivälierät, välierät ja finaali. Kaikki otteluparit olisivat yksiosaisia ja pelejä pelattaisiin kaupungin kahdella suurimmalla stadionilla.\nUEFA:n johtokunta hyväksynee lopullisen aikataulun keskiviikon kokouksessaan. Aikomus olisi, että puolivälierät pelattaisiin 12-15. elokuuta, välierät 18-19. elokuuta ja uusi finaalipäivä olisi 23. elokuuta. Sky Sportsin mukaan vielä ei ole tietoa siitä miten neljä ratkaisematta jäänyttä pudotuspelien avauskierroksen otteluparia hoidetaan maaliin.\nAlunperin finaali oli tarkoitus pelata Istanbulissa ja Sky Sportsin lähteiden mukaan Istanbul saa kompensaatioksi uuden mahdollisuuden isännöidä finaalia tulevaisuudessa.\nTällä tietoa pelit on määrä pelata tyhjille katsomoille, mutta mikäli Portugalin hallitus muuttaa linjauksia riittävän ajoissa, jotta lipunmyynti ehdittäisiin järjestää, niin on mahdollista, että stadioneille voitaisiin ottaa ainakin jonkin verran katsojia.\nEurooppa-liigan kauden kohtalosta ei ole saatu Sky Sportsin mukaan varmaa tietoa, mutta mitä todennäköisimmin Eurooppa-liigan pelit hoidetaan loppuun samanlaisella formaatilla. Lähteiden mukaan Saksa voisi olla Eurooppa-liigan loppupelien isäntämaa ja kaupungeista Sky Sports mainitsee mahdollisina ehdokkaina Düsseldorfin ja Frankfurtin.\nUEFA pyrkii tiettävästi saamaan uuden Mestarien liigan kauden käyntiin lokakuun puolivälissä, jolloin yleensä pelattaisiin lohkovaiheen kolmatta kierrosta. Se, miten tavoitteeseen päästäisiin, on vielä täysin hämärän peitossa muun muassa karsintojen osalta, sillä useat liigat tulevat olemaan vielä kyännissä aikana, jolloin karsintoja normaalisti pelattaisiin.\nLue myös: Zlatan Ibrahimovic poikkesi salaa Hammarbyn kopissa – vierailusta käynnistettiin tutkinta


Vietnamilaiset kesärullat maapähkinäkastikkeella - Kotiruoka\nVietnamilaiset kesärullat maapähkinäkastikkeella\nRaikkaat vietnamilaiset kesärullat vievät kielen mennessään! Pyörittele rullat lounaaksi tai valmista isompi satsi koko perheen illalliseksi.\n2 dl riisivermiselliä\nYhdistä maapähkinäkastikkeen ainekset keskenään isossa kulhossa ja sekoita tasaiseksi sauvasekottimella.\nKeitä riisivermiselli kypsäksi ohjeen mukaan. Siivilöi ja huuhtele kylmällä vedellä noin 45 sekunin ajan, etteivät nuudelit tartu toisiinsa kiinni.\nKuori porkkana ja leikkaa siitä ja kurkusta ohuita tikkuja.\nNypi korianterista oksia irti. Käytä myös korianterin varret, sillä niissä on kaikista eniten makua.\nLeikkaa tofu siivuiksi. Halutessasi voit paistaa tofua hetken pannulla, jotta saat siitä rapeampaa.\nKasta riisipaperi lämpimään veteen ja anna sen olla hetki veden alla, jotta paperi pehmenee. Ravista ylimääräinen vesi pois.\nNosta riisipaperi leikkuulaudalle ja asettele sen päälle ensin vähän riisivermiselliä ja riisivermisellin päälle loput täytteet. Kaada täytteiden päälle halutessasi vähän maapähkinäkastiketta.\nKäännä riisipaperin reunat keskelle ja kääri paperi ja täytteet tiukaksi rullaksi. Asettele tarjoiluastiaan niin, etteivät rullat osu toisiinsa. Tarjoile maapähkinäkastikkeen kanssa.\nRullien täytteeksi voit valita lähes mitä vain! Myös esimerkiksi kiinankaali, erilaiset idut ja jättikatkaravut sopivat hyvin kesärullien täytteeksi. Täytteiden määrä vaikuttaa siihen, miten täyttäviä rullista tulee. Mitä enemmän täytteitä rulliin laitetaan, sitä vähemmän niitä tarvitaan per syöjä.


PalloTV - KuPS kiittää ja kumartaa - Åland United ja HJK jakoivat pisteet\nKuPS kiittää ja kumartaa – Åland United ja HJK jakoivat pisteet\nÅland United ja HJK pelasivat Kansallisen Liigan runkosarjan syyspuolikkaan ensimmäisen kärkikamppailun. Intensiivisen ottelun sarjapisteet jaettiin tuloksella 1-1 (0-1). Lopputulos oli sellainen, johon kumpikaan joukkue ei voi olla tyytyväinen. Tasapeli maistui kaikkein parhaiten Kuopiossa - HJK ja Åland United jäivät jälleen kaksi pistettä lisää hurjavauhtisen KuPS:n kyydistä.\nPelattujen otteluiden eri määrät häiritsevät sarjataulukon tulkintaa. KuPS:n tilillä on jo 11 ottelua, koska se pelasi yhden syyskierroksen pelin toukokuussa. Se oli siirretty aikaisemmaksi eurokarsintaturnauksen tieltä. HJK:lla ja Åland Unitedilla on kymmenen pelattua ottelua. Tämän viikon kierroksen viimeinen ottelu ONS:n ja PK-35 Vantaan välillä pelataan heinäkuussa, minkä vuoksi vantaalaisilla on vasta yhdeksän ottelua.\nKuPS:n ero - kahdeksan pistettä PK-35 Vantaaseen, kymmenen Klubiin ja 12 pistettä Åland Unitediin - näyttää hurjemmalta, mitä se oikeasti onkaan. KuPS:n vire on kuitenkin niin kova, että jokainen pahimpien kilpailijoiden pistemenetys sataa suoraan kuopiolaisten pussiin. Siinä mielessä tasapeli teki isoa hallaa sekä HJK:n että Åland Unitedin toiveille voittaa mestaruus.\nOtteluita on vielä paljon jäljellä. Mannerlaatat saavat silti liikkua reippaasti, jotta Töölöstä tai Maarianhaminasta noustaan tosissaan haastamaan KuPS:aa. PK-35 Vantaa on jäämässä KuPS:n viimeiseksi todelliseksi uhkaajaksi. Pelkästään tilastoja tuijottamalla ainakin Åland Unitedin sarja näyttää hyvältä. Alun takkuilun jälkeen se pelasi jo kahdeksannen tappiottoman ottelunsa, mutta tasapeli sieltä ja tasapeli täältä ei pitkässä juoksussa elätä menestymään mielivää joukkuetta.\nKärkikamppailu oli omalla tavallaan hyvätasoinen, vaikka taitofutista ei juurikaan ollut tarjolla. Ottelu oli sen sijaan intensiivinen ja hyvin fyysinen, jossa molemmat joukkueet pyrkivät ottamaan toiselta ajan ja tilan pois. Tempo oli kova ja prässääminen aktiivista. Lähes 300-päinen yleisö pääsi näkemään myös paljon maalipaikkoja, joista kumpikin joukkue olisi voinut pelin kääntää itselleen.\nFyysisessä kamppailussa oli nurinkurista, ettei yksikään pelaaja saanut keltaista korttia. Ottelun panokset taisivat tuntua valmennusjohtojen takaraivoissa ja melko salliva linja mennä tunteisiin, sillä erotuomari näytti kaikki kolme varoitusta sikariportaan miehille. Kummankin joukkueen päävalmentajat - HJK:n Jonne Kunnas ja Åland Unitedin Steve Beeks - sekä vieraiden apuvalmentaja Arttu Heinonen hankkivat itselleen keltaisen. Tosin eleistä päätellen Beeks ei joko ymmärtänyt, mistä kortti tuli, tai se meni väärälle miehelle.\nMuutoin ottelu sujui suurimmilta osin ennakkokäsikirjoituksen mukaisesti. HJK sai pitää palloa ja rakentaa omaa peliään. Åland United turvautui vastahyökkäyksiin ja sille vahvoisiin erikoistilanteisiin. Sen kolmas ase - tuulennopea laituri Katherine Loferski - jäi kuitenkin pimentoon. Varsinkin, kun Åland United näytti toisella jaksolla luottavan enemmän kahden kärjen taktiikkaan, Loferskin paras ominaisuus meni hukkaan.\nOttelu kääntyi hetkeksi toisella puoliajalla Åland Unitedin hyväksi, kun HJK tyhjensi vaihtopenkkiään ja teki muutaman minuutin sisällä kolme pelaajavaihtoa. Klubin peli meni sekaisin ja Åland United sai kentän hetkeksi haltuunsa. Sinä aikana kotijoukkue ehti väsätä tasoituksen eikä ole suuri yllätys, että se tuli erikoistilanteesta. Klubi sai loppuminuuteilla koneensa jälleen hyrräämään, mutta voittomaali jäi tekemättä.\nKansallinen Liiga jatkuu vielä kahden kierroksen verran ennen vetäytymistään EM-kisa- ja kesätauolle. HJK kohtaa vielä ONS:n kotikentällään ja on vierasjoukkueena paikallisderbyssä HPS:ää vastaan. Åland United heitetään jo toiseen kärkiotteluun, kun se matkaa KuPS:n vieraaksi ensi lauantaina. Saarelaisten kevät päättyy myös vieraskentällä NJS:ää vastaan.\nÅland United - HJK 1-1 (0-1)\n29. 0-1 Jasmin Mansaray\n68. 1-1 Sarah Troccoli


E3dome: kuvissa Tron: Evolution - Muropaketti.com\nE3dome: kuvissa Tron: Evolution\n21.06.2010 23:20 | Jukka O. Kauppinen\nVanha kunnon Tron. Liekö monikaan tätä 80-luvulla häikäissyttä elokuvaa nähnyt, mutta suosittelen lämpimästi. Onhan se nykysilmin karu, mutta myös omalla tavallaan tyylikäs. Tulevan Tron: Legacy -elokuvan kaveriksi on tulossa myös Propaganda Gamesin työstämä Tron: Evolution -toimintaseikkailu.\nTron: Evolutionissa matkaillaan jälleen kerran tietokonemaailmoissa, bittien uumenissa. Tarinasta tai tavoitteista ei juuri vielä tiedetä, eikä Disney jakanut messuillakaan uusia tietopaketteja. Mutta sentään nipun kuvia.\nPeli julkaistaan jouluun mennessä PC:lle, PS3:lle ja Xbox 360:lle.\nE3dome: Kinect myös Amazonin mukaan 150 dollaria\nE3dome: kuvissa Star Fox 64 3D


Pieni kurkistus historiaan. Näihin aikoihin 80 vuotta sitten moni diakonissaopiskelija kävi kirjeenvaihtoa oppilaitoksensa kanss...\nsu 25. lokakuuta 2020 11.19.53\nPieni kurkistus historiaan. Näihin aikoihin 80 vuotta sitten moni diakonissaopiskelija kävi kirjeenvaihtoa oppilaitoksensa kanssa. Talvisota oli päättynyt maaliskuussa 1940 ja sotasairaaloihin hoitotehtäviin määrätyt opiskelijat pohtivat opintojensa jatkoa loppuvuodesta.\nRaha-asiat herättivät huolta. Oppilaitos karhusi koulumaksuja sekä osuuttaan palkasta niiltä opiskelijoilta, jotka olivat saaneet työajaltaan palkkaa. Epäpätevinä heille oli maksettu niin vähän, että siitä ei käytännössä jäänyt mitään lähetettävää laitokseen, saati että sillä olisi koulumaksuja lyhentänyt. Rahan puutteessa opiskelijat tekivät laitoksen kanssa velkakirjoja puuttuvista maksuista.\nMonen diakonissaopiskelijan omaiset olivat sodan vuoksi ahtaalla eikä heiltä voinut saada apua maksuihin, oikeastaan heitä olisi ennemminkin haluttu auttaa, jos vain rahaa olisi ollut. Osalla opiskelijoista oli vähä omaisuus jäänyt sodan jalkoihin ja pienistä rahoista oli yritetty ostaa itselleen vaatteita.\nMyös kutsumus diakonissaksi miettytti. Muutamat olivat tulleet siihen johtopäätökseen, että ei heistä ole hoitamaan diakonissan vaativaa tehtävää ja siksi he haluavat jäädä "vain sairaanhoitajaksi." Joku oli muista syistä päättänyt lopettaa eikä ratkaisuaan sen erityisemmin perustellut.\nKirjeistä ilmeni myös joidenkin opiskelijoiden katkeruus siitä, että he näin kohtalon heitteleminä sotatilanteessa ovat ilman omaa syytä joutunet vaikeuksiin. Varsinkin köyhistä oloista lähteneet opiskelijat kokivat vääryydeksi sen, että heillä ja omaisilla ei ollut varaa maksaa pyydettyjä summia ja he tällä tavoin olivat eriarvoisessa asemassa niihin nähden, joille perhe maksoi kulut.\nOsa kirjoittajista puolestaan pyysi laitosta jatkamaan opinto-oikeutta ja pyysivät johtokunnalta malttia raha-asioiden selvittelyssä. Jotkut onnekkaat olivat pystyneet hankkimaan tarvittavat rahat kasaan ja toivoivat, että asioiden suhteen ollaan puolin ja toisin sovinnossa. Opintojansa jatkavat kyselivät harjoittelupaikkojen perään ja toivoivat, että voisivat jo aloittaa joidenkin kurssien suorittamisen.\nNäitä diakonissaopiskelijoiden tuntoja on kerätty Lahden Diakonissalaitoksen johtajalle, rovasti Elias Pentille lähetetyistä kirjeistä, jotka saatiin tutustuttavaksi Pentin tyttäreltä. Kirjeiden omistaja luovuttaa ne Lahden Diakonialaitoksen säilytettäväksi.


42 m² Vanhankallionkatu 8, 70840 Kuopio Luhtitalo Kaksio myynnissä - Oikotie 14958056\n119 500 €42 m²\nVanhankallionkatu 8, Saaristokaupunki, Kuopio2h+k\nLuhtitalokoteja loistavalla sijainnilla Jynkänvuoren ulkoilualueen ja Keilankannan palvelujen lähellä. Hyvät bussiyhteydet moneen suuntaan. Tasokas vakiovarustelu hintaan kuuluvana, johon pääsee vaikuttamaan sisustussuunnittelijan avustuksella rakennusvaiheen aikana. Vesikiertoiset lattialämmitykset huonekohtaisilla termostaateilla. Autokatospaikat ja autopaikat ostettavissa osakkeina. Näitä kaksioita tulee sekä A-taloon että B-taloon, alakertaan ja yläkertaan.\nIlmoituksen yhteydessä on kuvia rakentajan edellisestä kohteesta, jonka pohjaratkaisu oli samanlainen.


Iloselle kauden paras sijoitus Malesiasta - GoGolf\nIloselle kauden paras sijoitus Malesiasta\nJos oli lauantainen esitys Mikko Iloselta sitä kauan odotettua birdietulittelua, niin päätöspäivänä lahtelaisen kone ei kerta kaikkiaan lähtenyt käyntiin kovasta yrityksestä huolimatta Malesian Maybank Championshipissä. Siitä huolimatta käteen jäi kauden paras sijoitus jaettu 12. sija.\nLauantaina suomalaiset golfarit saivat herätä ilouutisiin, kun Mikko Ilonen oli tykittänyt kentän alimman kierrostuloksen 64 lyöntiä ja kivunnut 32 sijaa seitsemänneksi kärkeä hätyyttelemään.\nPäätöspäivään lähdettiin siis suomalaisittain erittäin kutkuttelevasta asetelmasta, sillä kärjessä oli monta keltanokkaa, joilla ei ollut vielä kokemusta Euroopan Tour -kilpailun voittamisesta.\nSunnuntai ei kuitenkaan osoittaunut Iloselle helpoimmaksi mahdolliseksi pelipäiväksi ja lopulta miehen oli tyytyminenkin suhteellisen tasaiseen +1, 72 lyönnin kierrokseen 2 birdiellä ja 3 bogeylla.\nTuloslistalla yhden lyönnin pakittaminen maksoi onneksi kuitenkin vain 5 sijaa ja lahtelaisen lopulliseksi sijoitukseksi merkattiin niukasti kauden paras sijoitus T12, mistä on hyvä jatkaa vakuuttavasti alkanutta kautta.\nVuoden 2016 kisoista Ilosella on nyt taskussa 4 top-25 sijoitusta ja kaksi top-15 sijoitusta. Kyseessä on paras neljän peräkkäisen kilpailun mittainen putki Ilosen ammattailaisuralla. Tulosmittari osoittaa siis ylöspäin ja se jos joku on erittäin lupaava merkki jo alkukaudesta.\n”Viikko kokonaisuutena oli melkoisen varmaa tekemistä. Lyömisen osalta oli ajoittain vaatimattomia jaksoja, mutta pelasin ja tein tulosta hyvin. Avauksia pitäisi saada suuremmalla prosentilla väylille. Kärsivällisyys oli taas valttini”, Ilosen kommentoi tiedotteessaan.\nKisaa johti päätöspäivään lähdettäessä nuori eteläkorealainen Lee Soomin kolmen lyönnin erolla kokeneeseen Marcus Fraseriin.\nJälleen kerran kilpailun voitosta nähtiin dramaattinen kamppailu. Tällä kertaa kokeneemman osapuolen hermot pitivät paremmin, kun Fraser pelasi kentän bogeytta iskien kolme birdietä korttiin.\nSoominilla oli pitkään kilpailun voiton avaimet käsissään, mutta kuten niin monesti, nytkin kokemattomuus ison kilpailun voittamisesta näkyi lopussa hermoiluna, kun Soomin teki kaksi tuplabogeyta kolmelle viimeiselle reiälle.\nPar viimeisellä olisi riittänyt uusintaan Fraserin kanssa, mutta viimeinen tupla pudotti nuoren eteläkorealaisen jaetulle toiselle sijalle.\nIlosen pelit jatkuvat alkavalla viikolla Australiassa, missä ”Koneella” on jälleen kerran mahdollisuus petrata kauden parastaan. Myös Mikko Korhonen nähdään viivalla Perthissä.\nTässä vielä Marcus Fraserin häikäilemätön birdievoittoputti.\nMarcus Fraser oli muikeana voiton myötä.


Etusivu / Parasiitit / Selainkaappaaja / Torcho.com\nTorcho.com on hakukone, jota selaimen kaappaaja saattaa pakottaa käyttämään. Torcho.com voi korvata etusivun ja koneellasi olevan Internet Explorerin, Google Chromen ja Mozilla Firefoxin hakukoneen. Tällaiset selaimen muutokset voidaan tehdä ilman toimenpiteitäsi, kun selaat epävarmoja verkkosivustoja, jotka ovat täynnä mainoksia ja epäluotettavia linkkejä. Kun ohjelmisto asennetaan, tapauksia, joissa asentajat pyytävät muuttamaan Internet-selainten asetuksia, voidaan pitää selaimen kaappauksena. Voit tästä huolimatta poistaa Torcho.comin tietokoneelta. Lue edelleen ja määritä, mikä poistotapa sopii sinulle parhaiten.\nTorcho.com on Colombi Tech Ltd. -yhtiön ylläpitämä. Kuten useat muut hakupalvelujen tarjoajat, Torcho.com tarkkailee toimintaasi verkossa. Ensimmäisestä päivästä asti, jolloin olet tekemisissä verkkosivuston kanssa, IP-osoitteesi, selaimesi ja selaimen kieli ovat ensisijaisen tärkeitä. Napsautuksesi, syöttämäsi URL-osoitteet ja hakutermisi saatetaan myös tallettaa. Evästeet ja pikselitunnisteet keräävät tietoja. Niiden tehtävä on kerätä muita kuin henkilökohtaisesti tunnistettavia tietoja. Joitakin selaimen evästeitä saatetaan sijoittaa tiekoneellesi kolmansien osapuolten puolesta, jotka ovat kiinnostuneita myös selailutavoistasi, ja Torcho.comin keräämät ei-henkilökohtaisesti tunnistetut tiedot saatetaan jakaa kolmansien osapuolten kanssa. Jos et halua vaarantaa tietosuojaasi, poista Torcho.com selaimista välittömästi.\nJos sinulla on Torcho.com selaimissasi, olet todennäköisesti tietoinen siitä, että hakukone näyttää sponsoroituja linkkejä hakukoneen tulossivulla. Lisäksi Torcho.com saattaa myös näyttää verkkobannereita sen selaimen etusivulla, jossa se toimii. Vaikka Torcho.com auttaa kolmansia osapuolia lähettämällä evästeitä tietokoneellesi, se ei tue kolmansien osapuolten mainosten esittämistä. Toimit näiden mainosten kanssa omalla vastuullasi. Torcho.com ei ole vastuussa näkyvien mainosten sisällöstä, ja jos pidät kyseisiä mainoksia loukkaavina tai tunkeilevina, älä epäröi poistaa Torcho.comia selaimista.\nMitä tulee selaimen kaappaajien poistamiseen, suosittelemme SpyHunterin käyttämistä. Tämä haittaohjelmisto ja vakoiluohjelmiston esto voi korjata selaimesi ja suojata järjestelmäsi erilaisilta tietokoneuhkilta, mukaan lukien mainosohjelmat, muut selaimen kaappaajat, ransomware-virukset ja valheelliset virustentorjuntaohjelmat. Mitä nopeammin otat suositellun sovelluksen käyttöön, sitä nopeammin saat selville, mitä ei-toivottuja tiedostoja järjestelmässä on läsnä.\nAlla on yksityiskohtaiset ohjeet siitä, miten palauttaa selaimesi oletusasetukset. Muista, että menetät kirjanmerkit ja muut selaimiin tallettamasi tiedot, kun palautat selaimet. Tämän vuoksi kannattaa luottaa vakoiluohjelmistojen ja haittaohjelmistojen poistotyökaluihin. Lisäksi jotkut selaimeen kaappaajaan yhdistetyt tiedostot saattavat jäädä järjestelmään selainten palauttamisen jälkeen.\nOta käyttöön tehokas skanneri sen jälkeen, kun olet poistanut mainosohjelmiston. Voit löytää sellaisen alta. Sinun täytyy vain napsauttaa latauspainiketta, asentaa skanneri ja käynnistää järjestelmäskannaus. Jos skanneri havaitsee epäluotettavia tiedostoja, sijoita ohjelmaan, joka voi poistaa tiedostot.\nLataa vakoiluohjelmiston poistotyökalu ja poista* Torcho.com\nNopea & testattu ratkaisu Torcho.com poisto.


RuneScape | RuneWiki | Fandom\nSuositellut sivut, Ohje, RuneScape, JaGeX\nRuneScape on Jagexin kehittämä verkkoroolipeli. RuneScapea pelaa yli 130 miljoonaa pelaajaa 171:llä palvelimella. RuneScapen loi Andrew Gower.\nRuneScape julkaistiin 4.1.2001 ja se tarjoaa sekä F2p (ilmaisen) että P2p (maksullisen) version. RuneScape on suunniteltu pelattavaksi millä tahansa Internettiin yhdistetyn tietokoneen verkkoselaimella ja vaatimaan mahdollisimman vähän resursseja.\nRuneScapen pääaktiviteetit ovat hirviöitä ja pelaajia vastaan taisteleminen, erilaisten taitojen kehittäminen ja vaurauden tavoitteleminen. Pelaajat voivat määrittää tavoitteensa itse lineaarista tietä jota on seurattava, ei ole olemassa.\nRuneScape sijoittuu Gielinorin maailmaan, joka jakautuu mm. Misthalinin, Asgarnian ja Kandarinin kuningaskuntiin, Morytanian pimeään suoalueeseen, Karamjan trooppiseen saareen, Al Kharidin Aavikkoon, ja vaaralliseen Wildernessiin. Pelaajat voivat matkata ympäri maailmaa jalan, erilaisilla kulkuneuvoilla, tai käyttämällä taikuutta teleportatakseen. Jokainen kuningaskunta, saari, tai metsäalue tarjoaa erityyppisiä hirviöitä tapettavaksi, erilaisia materiaaleja muutettavaksi käyttökelpoiseksi tavaraksi, ja erilaisia tehtäviä suoritettavaksi.\nJagex päivittää RuneScapea yleensä kerran viikossa. Päivitykset ovat useimmiten käytettävissä vain maksavilla asiakkailla ja ne tuovat uusia alueita tutkittavaksi, uusia tavaroita kerättäväksi, joskus jopa uusia taitoja ja uusia hirviöitä tapettavaksi.\nRuneScape on MMORPG verrattavissa Guild Warsiin, Everquestiin ja World Of Warcraftiin. Pelaajat asettavat omat tavoitteensa pelissä, päättäen mitä tarjolla olevista aktiviteeteista tekee. Pelaajat voivat kasvattaa kokemustaan (xp) missä tahansa tarjolla olevassa kyvyssä, aina kaivostoiminnasta maanviljelyyn, läpäistä tehtäviä (Quests), tai vain oleskella. Pelaajat voivat toimia keskenään keskustelemalla, vaihtamalla tavaroita, kilpailemalla toisiaan vastaan tai erilaisissa minipeleissä, tai vierailemalla toistensa taloissa.\nRuneScapea pelaa 100 000 pelaaja yhtäaikaisesti 24 tuntia päivässä, joka päivä. Ei ole epätavallista nähdä yli 200 000 pelaajaa pelaamassa yhtä aikaa, RuneScape on maailman suosituin Java-pohjainen nettipeli. Jagex ylläpitää 163:a palvelinta, tai maailmaa, Runescapelle ja Runescape Classicille. Jokaisessa Runescapen 159:stä palvelimessa pystyy olemaan 2000 pelaajaa, kun taas Runescape Classicin kahdessa serverissä pystyy olemaan yhteensä 2 500 pelaajaa, kummassakin 1 250.\nRuneScapen palvelimien sijaintimaat\n19 palvelinta Yhdistyneissä Kuningaskunnissa, mukaanlukien Classicin palvelimet\n4 Saksassa (Saksaksi)\n3 Ranskassa (Ranskaksi)\nHistoria ja Kehitystyö\nKuva DeviousMudista, tätä versiota ei koskaan julkaistu suurelle yleisölle.\nVersio yksi: RuneScapen ensimmäinen versio aloitettiin yhden miehen projektina. Andrew Gower aloitti alkuperäisen pelin tekemisen vuonna 1998. Tämä versio oli hyvin erilainen kuin nykypäivän Runescape. Siinä oli isometriset grafiikat ja sen alkuperäinen nimi oli DeviousMUD. Tätä versiota ei koskaan julkaistu suurelle yleisölle ja vain harvat näkivät sen.\nVersio Kaksi: Andrew hylkäsi DeviousMUDin ja aloitti alusta vuonna 1999. Siitä huolimatta tämä versio oli hyvin samankaltainen kuin ensimmäinen, muutamasta nimenmuutoksesta huolimatta. Tämä versio julkaistiin julkiseen betaan viikoksi, jonka jälkeen se poistettiin. Versio Kolme:\nAndew aloitti kolmannen yrityksensä Lokakuussa 1999. Tällä kertaa hän sai apua veljeltään Paul Gowerilta. Isometrisyys vaihdettiin 3D grafiikkaan ja 2D spriteihin. Peli nimettiin RuneScapeksi ja julkaistiin 4. tammikuuta 2001. Tämä versio on olemassa vielä tänäkin päivänä ja se tunnetaan nimellä RuneScape Classic. Tähän versioon ei voi tehdä enää käyttäjätilejä.\nJagex Limited perustetaan: Joulukuussa 2001, Jagex Limited perustettiin ja se otti haltuunsa Runescapen ja kaikki siihen kuuluvat teknologiat ja jatkaa sen kehittämistä. Andrew Gowerista tuli Jagexin pääkehittäjä.\nP2p avataan: 27.2.2002 Jagex julkisti vapaaehtoisen jäsenyyden, pelaajat voivat halutessaan maksaa kuukausimaksua saadakseen pääsyn uusille alueille, uusiin taitoihin ja päivityksiin. Peliä pystyy silti pelaamaan ilmaiseksi, joten ilmainen on tavallaan RuneScapen demoversio.\nRuneScape HD:n Log in ruutu.\nVersio Neljä: Jagex julkaisi RuneScapelle uuden pelimoottorin, vaihtoi 3D-grafiikkaan ja teki lukuisia muita parannuksia. Alun perin tämän version työnimi oli RuneScape 2. Myöhemmin sen nimeksi tuli RuneScape ja vanhempi versio nimettiin RuneScape Classiciksi. RuneScape 2 nimeä käytetään kuitenkin joskus erottamaan se Classicista. Epätäydellinen beta tästä versiosta julkaistiin 1.12.2003 ja valmis versio julkaistiin 29.4.2004. Jokainen pelaajahahmo kopioitiin Classicista Runescapeen ja Classicin pankkitilien sisältö siirrettiin uudempaan versioon, josta ne sai halutessaan siirtää takaisin Classiciin.\nVersio Viisi: 16.5.2005 Jagex päivitti RuneScapen pelimoottorin, parantaen monia osuuksia siitä, kuten esimerkiksi keskustelun sensuroinnin. Päälle päin viides versio ei eroa neljännestä, sillä suurin osa parannuksista eivät näy käyttäjille, mutta tekevät Jagexille pelin parantamisen helpommaksi. Tämä on RuneScapen nykyinen versio.\nPelaajat voivat valita pelaavatko he RuneScapea ilmaiseksi, vai maksavatko he kuukausimaksua ylimääräisestä sisällöstä. Maksavat asiakkaat pääsevät osallistumaan kaikkeen mitä ilmaiseksi pelaavatkin ja lisäksi heillä on pääsy ylimääräisiin tehtäviin, tavaroihin, alueisiin, taitoihin, oikoteihin ja minipeleihin.\nRuneScapessa on joidenkin arvioiden mukaan kymmenen kertaa enemmän sisältöä maksaville jäsenille. Jäsenyys maksaa 5.90€ kuukaudessa ja sen voi maksaa monilla maksutavoilla, kuten esimerkiksi luottokortilla ja tilisiirrolla. Jäsenet pystyvät äänestämään RuneScapen kyselyissä ja voivat kirjoittaa RuneScapen virallisille keskustelufoorumeille. Jäsenet saavat myös kuukausittaisia päivityksistä, kun taas ilmaispelaajille tulee vain harvoin päivityksiä. Jäsenet voivat myös pelata RuneScape Classicia. Maksavia pelaajia on paljon, 4.5.2007 rikkoontui miljoonan maksavan jäsenen raja.\nTaistelu on tärkeä osa RuneScapea. Kun pelaajat viittaavat tasoonsa, he tarkoittavat lähes aina taistelutasoa. Pelaajan taistelutaso on ainoa ominaisuus, jonka näkee toisesta pelaajasta katsomatta sitä HighScoresta.\nDarklight-miekka on yksi RuneScapen monista aseista.\nRuneScapessa on monenlaisia asetyyppejä. Useimmat niistä ovat kotoisin keskiajalta ja niihin on lisätty fantasia- ja roolipeleistä tuttuja ominaisuuksia. Pelin aseita ovat esimerkiksi miekat, jouset ja nuolet ja jopa ruoskat. Eri aseilla on erilaiset voimat ja vaatimukset. Aseilla on hyökkäysteho ja nopeus ja myös joskus niillä on erikoisominaisuuksia. Yleensä mitä kehittyneempi pelaaja, sitä vahvempia aseita hän voi käyttää. Aseita voi valmistaa itse (ei kaikkia kuten dragon aseita) smithing-taidolla.\nRunesScapea asuttavat monet hirviöt ja NPC:t. Yleensä NPC:tä, kuten kauppiaita ja tehtävissä tarvittavia hahmoja vastaan ei voi taistella, mutta hirviöitä, olisivatpa ne ihmisiä, eläimiä, elementtejä, demoneja tai jotain aivan muuta voi. Hirviöt vaihtelevat yleisistä heikoista vihollisista kuten kanoista erikoisiin, äärimmäisen voimakkaisiin vihollisiin kuten King Black Dragon, Chaos Elemental, Kalphite Queen ja Corporeal beast, joka on pelin vahvin hirviö. Jokaisella hirviötyypillä on omat vahvuutensa ja heikkoutensa. Esimerkiksi demoneilla on heikko puolustuskyky taikahyökkäyksiä vastaan, kun taas lohikäärmeillä se on erittäin vahva. Hirviöt voivat olla aggressiivisia, jolloin ne hyökkäävät kaikkien pelaajien kimppuun riippumatta taistelutasosta tai rauhallisia, jolloin ne taistelevat vain puolustautuakseen. Monet hyökkäävät vain tiettyä taistelutasoa heikompien pelaajien kimppuun, joka tekee aloittelevien pelaajien seikkailut vaarallisiksi.\nPelaaja toista vastaan\nPelaajat voivat taistella toisiaan vastaan vain minipeleissä ja PvP -ja Bounty worldeissä, koska Jagex muutti suositun korpimaan joulukuussa 2007, F2p pelaajat voivat taistella kolmessa eri minipelissä mutta maksavat pelaajat voivat harjoittaa taistelua muissakin minipeleissä, kuten Castle Wars ja Tzhaar Fight Pits. Duel Arenalla pelaajat voivat sopia taistelun säännöistä ja panoksesta ennen taistelun alkua, mutta panoksen raja on vain 3 000 kultarahaa. Panos voi olla jokin rahasumma tai esine. Myös ilman panosta voi taistella huvin vuoksi.\nTaidot antavat pelaajille mahdollisuuden tehdä uusia asioita. Pelaajat saavat kokemusta taitoa kehttäessään ja edistyvät taidon osaamisessa. Mitä suurempi pelaajan taso kussakin taidossa on, sitä vaativampia toimintoja hän pystyy suorittamaan, esim. takomaan parempia haarniskoja tai käyttämään voimakkaampia aseita ja tekemään enemmän vahinkoa lyönneillään.\nErään pelaajan taidot RuneScape Classicissa.\nTasoihin vaadittava kokemus\nSeuraavasta taulukosta näet kuinka monta kokemuspistettä tarvitset saavuttaaksesi tietyn tason. Jokaisen taidon tasoihin tarvitaan sama määrä kokemusta.\nKokemusmäärä jota tarvitset saadaksesti tietyn levelin:\n1 0 26 8,740 51 111,945 76 1,336,443 101* 15,889,108\n2 83 27 9,730 52 123,660 77 1,475,581 102* 17,542,976\n3 174 28 10,824 53 136,594 78 1,629,200 103* 19,360,991\n4 276 29 12,031 54 150,872 79 1,798,808 104* 21,385,073\n5 388 30 13,363 55 166,636 80 1,986,068 105* 23,611,006\n6 512 31 14,833 56 184,040 81 2,192,818 106* 26,068,632\n7 650 32 16,456 57 203,254 82 2,421,087 107* 28,782,069\n8 801 33 18,247 58 224,466 83 2,673,114 108* 31,777,943\n9 969 34 20,224 59 247,886 84 2,951,373 109* 35,085,654\n10 1,154 35 22,406 60 273,742 85 3,258,594 110* 38,737,661\n11 1,358 36 24,815 61 302,288 86 3,597,792 111* 42,769,801\n12 1,584 37 27,473 62 333,804 87 3,972,294 112* 47,221,641\n13 1,833 38 30,408 63 368,599 88 4,385,776 113* 52,136,869\n14 2,107 39 33,648 64 407,015 89 4,842,295 114* 57,563,718\n15 2,411 40 37,224 65 449,428 90 5,346,332 115* 63,555,443\n16 2,746 41 41,171 66 496,254 91 5,902,831 116* 70,170,840\n17 3,115 42 45,529 67 547,953 92 6,517,253 117* 77,474,828\n18 3,523 43 50,339 68 605,032 93 7,195,629 118* 85,539,082\n19 3,973 44 55,649 69 668,051 94 7,944,614 119* 94,442,737\n20 4,470 45 61,512 70 737,627 95 8,771,558 120* 104,273,167\n21 5,018 46 67,983 71 814,445 96 9,684,577 121** -\n22 5,624 47 75,127 72 899,257 97 10,692,629\n23 6,291 48 83,014 73 992,895 98 11,805,606\n24 7,028 49 91,721 74 1,096,278 99 13,034,431\n25 7,842 50 101,333 75 1,210,421 100* 14,391,160\n**Vain Dungeoneering Master cape operation-toiminnolla jolloin taito muuttuu vähäksi aikaa leveliksi 121.\nKun pelaajat joko kehittävät taitojaan tai vain oleskelevat, he kohtaavat usein satunnaisia tapahtumia, jotka vaativat pelaajalta reagointia. Useat niistä ovat yksinkertaisia, eivätkä vaadi pelaajalta kuin yhden hiiren painalluksen. Usein kyseessä on jokin NPC-hahmo, joka antaa sinulle puhumisesta palkaksi jonkin tavaran, kun taas toiset vaativat nopeaa reaktioita tai pelaajaa rangaistaan esimerkiksi räjähdyksellä tai teleportautumisella johonkin kaukaiseen paikkaan, kun taas jotkut ovat sitäkin vaativampia ja vaativat pelaaja esimerkiksi löytämään tiensä ulos labyrintistä tai karkaamaan ilkeän kissan saarelta.\nSatunnaisten tapahtumien tarkoitus on ehkäistä Makroamista, eli RuneScapen ulkopuolisten ohjelmien käyttöä huijaustarkoituksiin, sillä useimmat makrot eivät osaa ratkaista satunnaisia tapahtumia ja monet satunnaisista ovat mahdottomia minkäänlaiselle ohjelmalle. Toinen syy niihin on taitojen kehittämisen pitkäveteisyys, satunnaiset tapahtumat tuovat kehittämiseen hieman jännitystä ja toimintaa.\nJotkut satunnaisista tapahtumista ovat niin vaarallisia että saattavat jopa tappaa varomattomia pelaajia, tai hidastaa heidän kehittämistään merkittäväksi. Siksi niiden hyödyllisyydestä onkin kiistelty, monet ovat sitä mieltä että ne ovat Runescapen huonoimpia puolia, kun taas joidenkin mielestä ne tuovat piristystä muuten tylsään taitojen kehittämiseen.\nTehtävät ovat kerran tehtäviä seikkailuita, joilla on monenlaisia tarkoituksia. Aloittelijoiden tehtävät opettavat uusille pelaajille pelin alkeita ja ovat yleensä hyvin lineaarisia. Vaikeimmat tehtävät ovat suunniteltu tuomaan haastetta kokeneimmille pelaajille, ja saattavat avata uusia alueita tutkittavaksi tai hirviöitä tapettaviksi. Tehtäviä löytää ympäri RuneScapea. Kaikkiin tehtäviin kuuluu jonkinlainen palkinto, esimerkiksi rahaa, arvokkaita tavaroita tai tietty määrä kokemusta joihinkin taitoihin. Tehtävien suorittaminen antaa pelaajille yleensä vaihtelevan määrän tehtäväpisteitä. Joidenkin tehtävien aloittaminen vaatii tietyn määrin näitä pisteitä. Jotkin tehtävät kuuluvat omaan tarinaansa, joista kuuluisin on Plague Cityn tarina, joka on jatkunut monta vuotta ja johon kuuluu tällä hetkellä seitsemän tehtävää, joista uusimmat ovat hyvinkin haastavia.\nMinipelit ovat kiva osa RuneScapea. Minipelit sijoittuvat tietyille alueille ja liittyvät usein johonkin taitoon. Minipelit vaativat pelaajia joko tekemään tiimityötä tai taistelemaan toisiaan vastaan. Jotkut minipelit ovat täysin pelaajien hylkäämiä, kun taas joissain on toimintaa koko ajan. Lähes Kaikki minipelit vaativat tällä hetkellä jäsenyyden. On kolme minipeliä joita voi palata kuka vaan ja ne ovat Duel Arena, Clan Wars ja Bounty Hunter.Useista minipeleistä saat palkintoja, kuten uusia tavaroita, tai kokemusta johonkin taitoon.\nRuneScapen ulkopuolelle on syntynyt monia RuneScapeen liittyviä yhteisöjä, liittoja ja keskustelupalstoja. Merkittävimpiä suomalaisia yhteisöjä ovat Runepoli, Runescapen Suomalaisten Liitto ja RuneVersumi.\nRuneScapen viralliset kotisivut\n1998•1999 •2000 •2001 •2002 •2003 •2004 •2005 •2006 •2007 •2008 •2009 •2010\nKatso myös: Tulevat päivitykset\nHaettu osoitteesta https://runescape.fandom.com/fi/wiki/RuneScape?oldid=170189


Ilmahälytys! – talvisodan jälkiä kaupungissa\nKuvassa Vesijärvenkatu 4. Lahden museot, kuva-arkisto.\nMuseokioskin maaliskuun näyttely Ilmahälytys! – talvisodan jälkiä kaupungissa esittelee valokuvin talvisodan pommitusten jälkiä Lahdessa. Talvisodan päättymisestä tulee 13.3. kuluneeksi 80 vuotta.\nNäyttelyn valokuvat ovat Nyblinin valokuvatarvikeliikkeessä työskennelleen ja talvisodan arjen Lahden keskustassa kokeneen Maija (Mairi) Simolan (1911–2012) taltioimia. Näyttelyssä on valokuvien lisäksi esillä Simolan ja Nyblinin myymälän historiaan ja talvisodan aikaiseen toimintaan liittyvää esineistöä kuten alkuperäiset taidokkaasti koostetut albumit. Näyttelyn yhteydessä on katsottavissa Karjalan Liiton tuottama Karjalaisevakkojen matkassa 1939–1944 -kuvaesitys.\nNäyttely suljettiin koronaepidemian aiheuttaman poikkeustilan vuoksi 18.3.2020. Näyttelyn sisältöön ja osaan kuvista voit tutustua Maakunnan mainioissa - Lahden museoiden blogissa.\nToiminnallinen taidehistoria Museokioskissa 5.2.–1.3.\nToiminnallinen taidehistoria on Suomen diakoniaopiston Theatrum Olgan luoma ja kehittämä tekniikka, joka liittyy läheisesti museopedagogiikkaan, epätavanomaiseen, elävään ja elämykselliseen tapaan tutkia ja havainnoida valittua taidehistorian aihetta, aikakautta, taiteilijaa, teosta tai ilmiötä. Museokioskin näyttelyssä on esillä prosessissa syntyneitä kuvia, huonekaluja ja vaatteita.\nNykyään Suomessa asuva Azad Saber on kotoisin Sulaymaniyahista Etelä-Kurdistanista (Irak). Hän siirtyi 1990-luvun lopulla Alankomaihin. Saberin mukaan taiteen yleismaailmallista kieltä ymmärretään kaikkialla maapallolla. Museokioskin näyttelyssä on esillä hänen maisema-aiheisia, abstraktia taidetta lähestyviä akryylimaalauksiaan viime vuosilta.\nYksityiskohta: Eero Aarnio, Great things are coming from Asko, 1966.\nTAJUMO-projektissa on tehty kokonaiskonsepti Lahden uutta uljasta taide- ja muotoilukeskusta varten. Nyt\non aika luoda katsaus projektin aikana syntyneisiin luonnoksiin ja oppia kokeiluista, joita kuluneina vuosina\non tehty. Tavoitteena on ollut lahtelaisten näköinen aktiivinen ja innostava tila, jossa luodaan merkityksellisiä elämyksiä ja elämyksellisiä merkityksiä.\nUusi LAD hakee voimansa taiteen ja muotoilun synergiasta. Puolentoista vuoden päästä ovensa avaava\nmuseo tuo yhteen oivaltavaa osaamista, luovaa leikkimielisyyttä ja ronskia rohkeutta lahtelaiseen tapaan.\nMuseokioski tarjoaa valittuja maistiaisia tulevasta. Chao & Eero Made in Lahti -näyttely tutustuttaa palkittujen kultaseppien Chao-Hsien Kuon ja Eero Hintsasen kiehtoviin koruihin, jotka ovat erinomaisia taidonnäytteitä luonnon inspiroivasta voimasta.\nMyös maineikkaan Asko-huonekalutehtaan tuotantoa päästään ihailemaan Museokioskissa virtuaalilasien\nläpi uuden teknologian avustamana. Lehtori Antti Heinosen ohjaamana Muotoiluinstituutin opiskelijat ovat\nluoneet virtuaalitodellisuuden näyttelykonseptin, jota voidaan varioida sisältöä muuttamalla. Julistemuseon kokoelmista esitellään näyttelykokonaisuudessa Askon julisteita vuosien varrelta.\nTila vaatii sisällön lisäksi sisustuksen, ja siksi näyttelyssä esitelläänkin Muotoiluinstituutissa laadittuja sisustus- ja kalustekonsepteja, joita lehtori Timo Sulkamon opiskelijat ovat laatineet LADin ja Malskin aulaan,\nkahvila-ravintolaan, pienpanimoon, museokauppaan sekä museon toimistotiloihin. Elämyksen olennaisia\nosasia ovat kohtaamiset. Palvelumuotoilua on hyödynnetty näiden kohtaamisten käsikirjoittamisessa – ohjaajana ovat toimineet lehtorit Mikko Rikalainen ja Mirja Kälviäinen.\nPiipahda siis Museokioskiin katsastamaan uutta ja tulevaa – saa viipyä pidempäänkin. Hanke on toteutettu\nyhteistyössä Lahden ammattikorkeakoulun, Lahden kaupungin ja Lahti City ry:n toimesta.\nKatariina Mäenpää, projektipäällikkö / TAJUMO\n+358 44 708 5039\nTuija Vertainen, tuottaja / TAJUMO\n+ 358 44 416 4448


Uudistavan viljelyn e-opistoPerehdy valinnaisiin aiheisiin Monimuotoisuuden lisääminen\nMaanpäällisen luonnon monimuotoisuuden lisääminen kuuluu uudistavan viljelyn periaatteisiin. Tästä on suoraa hyötyä viljelijälle, sillä monimuotoinen elinympäristö toimii puskurina ulkoisia uhkatekijöitä vastaan. Esimerkiksi erilaiset kasvitaudit ja tuhohyönteiset ovat paremmin hallittavissa sellaisessa maatalousympäristössä, jossa on puolustusmekanismeja niiden levittäytymistä vastaan. Mutta monimuotoisuus on myös arvo itsessään. Monissa maatalousympäristön lajiryhmissä kannat ovat laskemassa. Esimerkiksi avomaalla pesivien maatalouslintujen kannat ovat edelleen pienentyneet ja päiväperhosista useimpien lajien runsaus on vähentynyt(1,2). Viljelijä voi auttaa monia lajiryhmiä tekemällä niiden hyväksi toimenpiteitä omalla tilallaan.\nKuva 12. Varsinaista ruuantuotantoa häiritsemättä maatalousympäristöä voidaan monipuolistaa lukuisin keinoin. Oikeanpuoleisessa kuvassa monimuotoisuus on tuotu osaksi tilan tuotannollista toimintaa. Piirrokset: Tom Björklund.\nMonimuotoisuus ei ole samanlaista kaikkialla maatalousympäristöissä. Suurilla peltoaukeilla ja pienillä metsien keskellä sijaitsevilla peltotilkuilla on erilainen eliölajisto ja monimuotoisuus. Esimerkiksi peltopyy viihtyy suurilla avoimilla peltoaukeilla, mutta pieniltä metsiin rajautuvilta peltolohkoilta sitä on turhaa etsiä. Monimuotoisuutta voidaan vaalia sekä pelloilla että niiden ulkopuolella. Suuri osa maatalousympäristön monimuotoisuudesta sijaitsee pellon ja metsän puoliavoimilla reunavyöhykkeillä. Perinnebiotoopit ovat lajistoltaan kaikkein runsaimpia maatalousympäristöjä(1).\nErilaisia taktiikoita monimuotoisuuden lisäämiseksi\nMonimuotoisuutta voidaan lisätä maataloudessa eri taktiikoilla.\nEnsimmäinen taktiikka on tehdä toimenpiteitä tasaisesti koko tilan alueella. Tällä tarkoitetaan sitä, että monimuotoisuutta lisäävät toimet sisällytetään viljelytoimenpiteisiin ja viljelysuunnitelmaan. Monipuolinen viljelykierto, nurmet ja viherkesannot lisäävät monimuotoisuutta, ja samoin tekevät talviaikainen kasvipeitteisyys, kerääjäkasvien käyttö sekä erilaiset viljelytekniikat, kuten seos- ja kaistaviljely. Nurmivaltaisilla alueilla monimuotoisuutta voi lisätä mm. monilajisilla nurmiseoksilla, lohkojen eriaikaisella niitolla ja hyvin suunnitellulla kiertolaidunnuksella.\nToinen taktiikka on viljellä tuottoisia peltoja mahdollisimman tehokkaasti, ja keskittää monimuotoisuustoimet jollekin tietylle maatilan osa-alueelle. Tällöin tilalle voidaan luoda erillinen luontokeidas, jolla monimuotoisuus on huipussaan. Tällaisiksi monimuotoisuuskeitaiksi sopivat erityisesti sellaiset alueet, joilla viljely on haastavaa esimerkiksi maastonmuotojen takia. Näillä monimuotoisuuskeitailla monet eliölajit voivat myös hyötyä toisistaan ja nostaa vuorovaikutuksessa monimuotoisuutta moninkertaiseksi.\nKolmas taktiikka on keskittyä erityisesti pellon ulkopuolisiin alueisiin ja tehdä siellä runsaasti toimenpiteitä. Metsänreunan raivaukset, kosteikkojen rakentaminen, metsäsaarekkeiden ja perinnebiotooppien hoito sekä joutomaiden pitäminen avoimina ovat tästä esimerkkejä.\nNeljäs taktiikka on kohdentaa muita ympäristönhoidon toimenpiteitä oikeille kohdille ja nostaa niissä monimuotoisuutta esille. Esimerkiksi pitkäikäiset suojavyöhykkeet ovat monimuotoisuuden kannalta arvokkaita alueita. Vesiensuojelun nimissä perustettavilla kosteikoilla voidaan niin ikään tehostaa monimuotoisuutta.\nNämä neljä taktiikkaa eivät sulje toisiaan pois. Koko tilan alueella kannattaa joka tapauksessa tehdä toimenpiteitä, vaikka jollakin alueella tekisikin erityisen paljon toimia.\nHyötyhyönteisten suosimien elinympäristöjen ylläpito ja kunnostus\nHyötyhyönteisiä ovat pölyttäjien lisäksi muun muassa petohyönteiset, jotka käyttävät ravintonaan viljelyä haittaavia tuhohyönteisiä. Hyötyhyönteiset rajoittavat tuhohyönteiskantoja eri keinoin. Esimerkiksi jotkut loispistiäiset munivat munansa viljelmien tuhohyönteisiin ja seuraavaksi loispistiäistoukat nakertavat uhrinsa sisältäpäin. Loispistiäisaikuiset ovat pölyttäjiä, joten hyödyllisen toukkakannan takaamiseksi kannattaa pitää yllä pölyttäjäkasveja läpi kasvukauden.\nLähdettäessä tukemaan hyötyhyönteisiä tulee pohtia koko niiden vuodenkierto. Kun niiden talvehtimisympäristöt, ravinnontarve ja lisääntymispaikat ovat tiedossa, on helpompi lähteä rakentamaan koko maatilaa hyönteisystävälliseksi. Monipuolinen maisemarakenne peltoalueella takaa hyötyhyönteisten talvehtimispaikat ja varmistaa, että ravintoa on tarjolla. Kukkivat pellot, niityt ja pientareet ovat tärkein keino erityisesti pölyttäjien auttamiseksi(3). Pajut ovat paitsi kevään ensimmäisten pölyttäjien elintärkeää ravintoa, myös monien petohyönteisten ja -hämähäkkien talvehtimispaikkoja. Nurmi- ja kerääjäkasviseosten mesikasvit tarjoavat ravintoa pölyttäjille. Pölyttäjät, erityisesti pitkäkieliset kimalaiset, käyttävät palkokasveja ravintonaan(4).\nHyötyhyönteisiä voit tukea esimerkiksi\ntarjoamalla niille suojapaikkoja ja talvehtimiskoloja.\njättämällä muokkaamattomia alueita jopa läpi pellon (beetle bankit, pysyvät kukkakujat tai puukujat).\npitämällä aina joku kasvi kukkimassa. Esimerkiksi aikaisin keväällä pajut ovat pölyttäjien tärkeä ruuan lähde.\njättämällä karikepeite maahan ja käyttämällä kerääjäkasveja.\nKuva 13. Paahdeympäristöjä voi löytyä etelään viettäviltä pientareilta, rinteiltä, kallioilta ja kedoilta etenkin karkeilla maalajeilla. Tällaiset aurinkoiset kuivat ympäristöt ovat useiden hyönteisten ja putkilokasvien elinympäristöjä. Niiden määrä on vähenemässä. Paahdeympäristöjen säilyttäminen ei ole työlästä puuhaa, koska kyse on usein pienen pinta-alan alueista. Avoimena pitäminen, umpeenkasvun estäminen ja kivennäismaan paljastaminen ovat sopivia keinoja niiden säilyttämiseksi.(5) Kuva: Eija Hagelberg.\nLinnuille suojaa ja ruokaa\nKuva 14. Äärimmäisen uhanalainen peltosirkku on Suomessa voimakkaimmin viime vuosikymmeninä taantunut laji. Se viihtyy peltoaukeiden puoliavoimissa metsäsaarekkeissa. Tutkimuksen tuottamat tiedot viittaavat merkittävimpien taantumaan johtaneiden syiden löytyvän lajin pesimäympäristöistä. Kuva: Tuomas Seimola.\nMonimuotoinen maatalousympäristö toimii lukuisien lintulajien elinympäristönä. Eri lajeilla on eri vaatimuksensa elinympäristön suhteen ja niiden esiintyminen maatalousalueilla vaihtelee myös niiden vuosikierron mukaan. Osa linnuista on ympäri vuoden samoilla paikoilla pysyviä paikkalintuja, toiset tulevat lisääntymään kesäkaudeksi, ja osa poikkeaa maatalousympäristöissä vain muuttoreiteillään. Osa lajeista viihtyy puoliavoimissa ympäristöissä, osa laitumilla, osa mosaiikkimaisessa maatalousmaisemassa ja niin edelleen. Osa linnuista käyttää kasveja ravintonaan, osa on kokonaan hyönteissyöjiä, osa käyttää eri ravintoa poikasvaiheessa ja aikuisina.\nTietyillä toimilla voidaan auttaa useimpia maatalousympäristön lintuja: mahdollisimman monimuotoinen pellonkäyttö, kesantojen ja pientareiden säilyttäminen, laidunnus, talviaikainen kasvipeitteisyys ja vesielementit, kuten kosteikot, takaavat monipuolisen linnuston. Suunnitteluun voi pyytää apua neuvojilta. Kuten hyötyhyönteistenkin osalta, tärkeää on miettiä lintujen erilaiset tarpeet eri vuodenaikoina.\nMaatalousympäristön monimuotoisuutta lisääviä toimenpiteitä\nKorvaavien elinympäristöjen perustaminen ja hoito\nJos maatilalla ei ole puoliavoimia metsänreunoja, saarekkeita pelloilla tai pientareita peltojen väleissä tai vesistöjen varsilla, voi viljelijä rakentaa niin sanottuja korvaavia elinympäristöjä, jotka lisäävät maatilan monimuotoisuutta. Näille sopivia paikkoja ovat esimerkiksi tienpientareet, voimalinjat, pihat ja puutarhat. Näille paikoille voi muodostua monimuotoisia elinympäristöjä ihmisen avustamana. Soveltuvia toimenpiteitä ovat muun muassa kotimaisten niittykasviseosten kylvö, umpeenkasvaneen maiseman raivaus, niitto ja laidunnus. Erikoisempien lajien elinympäristöjen hoitoon voi kysyä apua asiantuntijoilta. Ei ole olemassa selkeitä nyrkkisääntöjä, vaan hoitotoimet räätälöidään aina kohteelle ja niille eliölajeille, joita erityisesti halutaan auttaa.\nKorvaaviksi elinympäristöiksi voidaan laskea myös luonnonhoito-, niitty- ja riistapellot. Nämä keinot ovat tarpeen etenkin silloin, jos avo-ojia putkitetaan tai peltolohkoja yhdistetään. Jokaisen hävitetyn pientareen myötä häviää myös monimuotoisuutta. Perustamalla korvaavia elinympäristöjä voi kompensoida peltojen salaojituksien ja muiden putkitusten aiheuttamaa monimuotoisuuden vähenemistä.\nKosteikot ja luonnonmukainen peruskuivatus\nKosteikkoja perustetaan vesiensuojelun, monimuotoisuuden, maisemanhoidon ja riistanhoidon takia. Myös vesiensuojelu- ja riistakosteikoilla on laajempi positiivinen vaikutus maatalousympäristön eliölajeihin(6). Kosteikot tarjoavat monille lajeille suoja-, ruokailu- ja lisääntymispaikkoja. Myös valtaojien kunnostusten yhteydessä tehtävät kaksitasouomat ja muut luonnonmukaisen peruskuivatuksen toimenpiteet tarjoavat elinympäristöjä monille lajeille. Kaikilla maatalousympäristöön rakennetuilla kosteikkomaisilla elementeillä on myönteinen merkitys linnuille, riistaeläimille sekä monille kosteikkojen kasveille ja eläimille, jotka ovat kärsineet kosteikkojen laajamittaisesta kuivattamisesta viljelymaaksi(1).\nLaidunnus lisää jo itsessään monimuotoisuutta maatalousympäristöissä. Lantakasat houkuttelevat hyönteisiä ja kasvillisuus monimuotoistuu kestävien laidunnuskäytäntöjen myötä. Jos tilalla ei ole omia laiduneläimiä, voi yhteistyö karjatilan tai hevostallin kanssa avata mahdollisuuksia laidunnuksen aloittamiseen omalla tilalla. Laidunnus kannattaa suunnitella siten, että kasvuston lepojaksot laidunjaksojen välillä ovat mahdollisimman pitkät(7). Näin laidunalue pysyy monimuotoisena ja eri-ikäistä kasvillisuutta on tarjolla paitsi laiduneläimille myös mm. pölyttäjille ja linnuille.\nKuva 15. Laiduntava karja tuo monimuotoisuutta maatalousympäristöön ja pitää maisemat avoimina. Myös takana näkyvät kiviaidat ovat monimuotoisuuden kannalta säilyttämisen arvoisia. Kuva: Eija Hagelberg.\nPeltolohkojen väliset sekä peltojen ja vesistöjen väliset pientareet eivät ole yhtä lajirikkaita kuin esimerkiksi tienpientareet. Tämä johtunee pelloilla tehtävistä toimenpiteistä (muun muassa lannoitus ja synteettisten kasvinsuojeluaineiden käyttö). Pientareiden leventäminen nostaisi niiden monimuotoisuutta, mikä toisi myös peltoviljelyyn hyötyjä pölyttäjähyönteisten elinympäristöjen ja paremman biologisen torjunnan myötä(4).\nSuuret hanhi- ja kurkiparvet koetaan enemmän harmiksi kuin iloksi etenkin silloin, kun linnut löytävät tiensä oraspellolle tai nurmelle ja tuhoavat kasvuston. Rauhoitetut linnut nauttivat lain suojasta ja niiden aiheuttamille tuhoille yritetään löytää kestäviä ratkaisuja. Kurjet suosivat laajoja, jopa 15 hehtaarin suuruisia peltoaukeita. Hanhille riittävät vähän pienemmät levähdysalueet, noin 7-10 hehtaarin kokoiset peltolohkot.(8)\nKohdentamalla lintupellot levähdysalueille ja pahimmille vahinkoalueille voidaan vähentää vahinkoja myös muualla. Lintupelloilla toimenpiteenä on Suomessa käytetty nurmien sekä ohra- ja kaurakasvustojen yhdistelmiä. Jotta lintupellot houkuttelisivat hanhia ja kurkia, tulisi niiden olla ennemmin harvakasvuisia kuin tiheitä. Kurjille ja hanhille perustetaan omanlaiset kasvustot niiden ravinnon mukaan. Asiantuntijoiden mukaan myös suojaviljaan kylvetyt kerääjäkasvit voivat soveltua lintupelloille.\nKurki- ja hanhipellot eivät kosketa kaikkia viljelijöitä, mutta siellä missä näitä lintuja tavataan muuttoaikaan, on asia sitäkin merkittävämpi. Olisi tarpeen löytää sopivia pitkäaikaisia levähdysalueita linnuille, jotta ne jättäisivät muut pellot rauhaan. Ruokinta näillä pelloilla lisää niiden houkuttelevuutta.(8)\nLuonnonhoitopellot ja kesannot\nViherkesannot ja pitkäaikaiset luonnonhoitonurmet ovat linnuston näkökulmasta arvokas osa maatalousympäristöä. Ne ovat siemenravintoa syöville linnuille parempi vaihtoehto kuin esimerkiksi apila-timotei-seokset. Kuitenkin hyönteisravinnon määrä voi jälkimmäisillä olla suurempi kuin viherkesannoilla. Monien maatalousympäristön lintujen näkökulmasta pitkäaikaisia kesantoja ei tulisi hoitaa, vaan linnuille on eduksi, jos siellä kasvaa pensasryhmiä ja vähäalaisia pensaikkoja(9).\nSamalla paikalla vähintään 10 vuotta viljelyn ulkopuolella säilyneille luonnonhoitopelloille on tyypillisesti kehittynyt jo varsin monimuotoinen kasvi- ja eliölajisto(1). Pitkäikäisillä kesannoilla ja luonnonhoitopelloilla on huomattava merkitys niittyjen perhosille(10).\nMonimuotoisuuden kannalta paras lopputulos saadaan, kun samalla alueella pidetään erityyppisiä ja eri-ikäisiä nurmi- ja niittyseoksia sekä kesantoja(11).\nViljelyalaan voi liittää monimuotoisuuskaistoja. Ne ovat hyödyllinen toimenpide myös tuotannon kannalta: peltoliikenne kannattaa ohjata niiden kautta, jolloin varsinainen tuotantoala ei pääse tiivistymään liiallisista ajokerroista painavalla kalustolla.\nKuva 16. Monipuoliset kukkaseokset tarjoavat ravintoa maatalousympäristön eliölajeille ja silmäniloa viljelijälle. Kuvassa monimuotoisuuskaista lammaslaitumen ja kaurapellon välissä. Kuva: Mikko Alhainen.\nPellon reunaan voi perustaa monimuotoisuuskaistoja joko kylvämällä sinne kukka- tai riistasiemenseoksia tai jättämällä viljelykasvin puimatta. Kukkakaistat ovat suosittu, laajassa mitassa käytössä oleva toimenpide monissa Euroopan maissa. Suomessa ne eivät vielä ole kovin suosittuja, mutta ne ovat tehokkaita runsastuttamaan pölyttäjiä ja monia petoselkärangattomia. Aiheesta on olemassa paljon tutkimusnäyttöä(1).\nErityisesti paahteiselle metsänreunaan rajoittuvalle ja huonotuottoiselle pellon reunalle kannattaa kylvää niittykasviseosta, josta on huomattavasti enemmän hyötyä monimuotoisuudelle kuin heikosta sadosta on hyötyä viljelijälle. Riistanhoidon toimenpiteistä hyötyvät muutkin kuin riistalajit, joten niitä kannattaa sijoittaa koko tilan alueelle. Puimattomat reunat tarjoavat syys- ja talvikaudella ravintoa ja suojaa erityisesti linnuille ja nisäkkäille.\nKuva 17. Kukkakaistoihin voidaan laskea mukaan niin sanottu petopenkka tai petopankki. Suomessa petopenkkoja on perustettu toistaiseksi vähän, mutta muualla Euroopassa niitä tapaa enemmän. Petopenkka hyödyttää monia lajiryhmiä peltopyystä pölyttäjiin. Se voidaan perustaa kaistana joko kylvämällä niittyseosta tasaiselle pellolle tai muodostamalla kynnön yhteydessä korkeampi penkka. Kuva: Eija Hagelberg.\nKylvämällä perustetut monimuotoisuuspellot ovat hyödyllisiä lukuisille maatalousympäristön eliölajeille. Riippuen valituista siemenseoksista voidaan tukea erilaisia lajiryhmiä. Esimerkiksi riistaseoksissa käytetyt auringonkukat ovat syyskesällä pölyttäjien suosimia mesikasveja. Riistan lisäksi lukuisat linnut hyötyvät riistapelloista. Monivuotiset luonnonhoitonurmet ovat yksi parhaista keinoista lisätä monimuotoisuutta maatalousympäristössä(1).\nMonimuotoisuuspeltojen sijoitteluun kannattaa uhrata hetki aikaa. Suurten peltoaukeiden keskellä niistä on erilaista hyötyä maatalousympäristön eliölajistolle kuin syrjäisillä pienillä peltolohkoilla. Etenkin suurilla peltoaukeilla ne tuovat arvokasta monimuotoisuutta.\nPerinnebiotoopit ovat arvokkain elinympäristötyyppi maatalousympäristössä. Niiden luontoarvot säilyvät vain aktiivisella hoidolla, jolla tarkoitetaan ensi sijassa laidunnusta, niittoa ja raivausta. Hoidettuja perinnebiotooppeja on Suomessa tällä hetkellä noin 30 000 hehtaaria, mutta hoidettavaksi soveltuvia alueita on vielä jäljellä.(12) Hoidon järjestämiseksi saattaa olla tarpeen tehdä yhteistyötä karjankasvattajien, naapurien, maanomistajien sekä maisemanhoidon urakoitsijoiden kanssa.\nReunavyöhykkeiden ja saarekkeiden hoito\nPellon ja metsän väliset reunavyöhykkeet kannattaa pitää puoliavoimina, sillä niillä viihtyvät monet maatalousympäristön ja metsien eliölajit. Reunavyöhykkeitä voi hoitaa niittämällä ja raivaamalla. Luontaisesti monimuotoisien reunavyöhykkeiden hoito on kannattavaa, mutta lisäksi reunoja voi avata puoliavoimiksi myös tasaikäisissä metsissä. Ajan myötä nekin monipuolistuvat.(13)\nSuojavyöhykkeiden ensisijainen tarkoitus on estää kiintoainesta ja ravinteita karkaamasta pelloilta vesistöihin. Pitkäaikaisten suojavyöhykkeiden on todettu lisäävän monimuotoisuutta. Monimuotoisuuden kannalta parhaita paikkoja suojavyöhykkeille ovat erityisesti eteläiset rinteet. Mahdollisimman myöhäinen niittoajankohta ja laidunnus ovat monimuotoisuuden kannalta suojavyöhykkeiden parhaat hoitomenetelmät.\nHaitalliset vieraslajit vievät elintilaa luontaisilta lajeilta ja horjuttavat ekosysteemin tasapainoa. Niitä ovat mm. komealupiini, jättipalsami, kaukasianjättiputki ja espanjansiruetana.\nHaitallisten vieraslajien torjumiseksi on laadittu laki vieraslajien aiheuttamien riskien hallinnasta(14). Vieraslajit voivat uhata myös viljelyalueita, joten senkin takia niistä kannattaa hankkiutua välittömästi eroon niiden havaitsemisen jälkeen.\nKuva 18. Vieraslaji jättipalsami leviää ärhäkkäästi mm. jokivarsia pitkin, vieden kasvualaa alkuperäiskasveilta. Se on parasta hävittää kitkemällä tai niittämällä. Kitketyt kasvit tulee laittaa jätesäkkiin eikä viedä kompostiin. Kuva: Eija Hagelberg.\nViljelemättömät, avoimena pidettävät pellon ulkopuoliset alueet\nPeltojen ulkopuolisia viljelemättömiä alueita kannattaa säilyttää avoimina maatalousympäristössä, missä se vain on mahdollista. Ne ovat merkittävä monimuotoisuuden tukijalka viljelymaisemassa. Niitto ja korjuu parantavat matalakasvuisten lajien menestymisen edellytyksiä sekä edesauttavat rikkakasvien, kuten pelto-ohdakkeen, torjunnassa(4,15).\nKuva 19. Hoitamattomiakin alueita kannattaa säilyttää viljelymaisemassa monimuotoisuuden takia. Tarpeen mukaan tehtävä niitto pitää ne avoimina. Kuva: Eija Hagelberg.\nVinkkejä monimuotoisuutta lisäävien toimenpiteiden sijoitteluun löydät LumoVesi-työkalusta.\nKatso kappaleessa käytetyt lähteet.\nTähän päättyy kappale II. Monimuotoisuuden lisääminen. Voit siirtyä luvun 9 sisällysluetteloon tästä ja tehtäviin tästä.


Ässän käkenä: Nalleperheen naapurissa\nKirjoittanut Ässä klo tiistaina, syyskuuta 27, 2011\nAnonyymi tiistaina, syyskuuta 27, 2011\nSiskoni (humanisti) on myös oikein etevä biologi ja voi reppanoita alaluokan oppilaita, kun siskoni eläinoppia opettaa. Eräällä reissulla siskoni istui automme takapenkillä ja ajelimme rauhassa maalaismaisemassa, kohti mummolaa. Yhtäkkiä siskoni (humanisti) alkoi huutaa kurkkusuorana: " Heeeeei!! Kattokaa! Kattokaa!" Tässä vaiheessa mieheni lähes löi jarrut pohjaan säikähdyksestä, sillä jotain kamalaa oli varmasti sattunut/näkyvissä. Siskoni jatkoi "Strutsi!". Pellolla oli kaksi kurkea.\nSiis rutsit, kurjet ja haikarat ovat kyllä paha rasti. En yhtään ihmettele, että joku bimbo vähän väärään kurkeen haksahtaa. Esimerkiksi oma siskoni (humanisti) on juuri noiden kanssa hieman haparoiva. :D Itse en.\nNäimme kesällä kotimme lähellä hirviemon ja kaksi vasaa (oon melkoinen asiantuntija, kun termit ovat hallussa). Takapenkiltä kysyy neiti reilut 3v (joka oli ollut kesäkuussa Korkeasaaressa): Äiti, miksi noi ovat täällä eivätkä eläintarhassa? Jepjep. Oli naurussa pitelemistä, kun keskusteltiin biologiaa.\nMinnah tiistaina, syyskuuta 27, 2011\n"En yhtään ihmettele, että joku bimbo vähän väärään kurkeen haksahtaa. Esimerkiksi oma siskoni (humanisti) on juuri noiden kanssa hieman haparoiva."\nTarkoitat varmaan minua. Kuule, en voinut tietää, että lapsia eivät tuokaan kurjet (ihmettelinkin, miksi niin väkivaltaiset eläimet tuovat ihmisille vauvoja). Enkä sitäkään, että niitä ei kanna nokassaan pelikaanitkaan (mielestäni ihan varteenotettava vaihtoehto). Ei ole paljon haikaroita täällä suunnalla näkynyt.\nNimimerkillä "Sekoitin Visentit myös pikkulintuihin, jotka samassa aitauksessa joivat vettä lätäköstä"


LG:ltä lisää kellopuhelimia ensi vuonna - Puhelinvertailu\nMaailman kolmanneksi suurimmalta puhelinvalmistajalta LG:ltä on luvassa lisää rannekellopuhelimia ensi vuoden aikana. Asiasta on kertonut muun muassa Fonehome.co.uk-sivusto. Toistaiseksi LG on julkistanut yhden kellopuhelimen, GD910:n.\nKellopuhelimia on ollut markkinoilla jo pitkään, mutta vuoden 2009 aikana on nähty ensimmäiset kellopuhelimet suurilta puhelinvalmistajilta - esin GD910 LG:ltä ja tämän jälkeen S9110 Samsungilta.\nLG:n GD910-kellopuhelimen tärkeimpiin ominaisuuksiin kuuluvat 1,43 tuuman kosketusnäyttö, 3G- ja HSDPA-yhteydet, kamera (lähinnä videopuhelukäyttöön), musiikkisoitin, kaiutinpuhelintoiminto sekä Bluetooth-yhteys. Lisäksi GD910 tukee äänikomentoja ja on varustettu puheentunnistuksella sekä tekstinluvulla (TTS, Text To Speech).\nTietojen mukaan LG:ltä olisi odotettavissa ensi vuoden aikana useampiakin uusia rannekellopuhelimia, jotka toisivat GD910:n rinnalle uusia tyylejä. Tarkempia tietoja näistä tulevista laitteista ei kuitenkaan vielä toistaiseksi ole.\nGD910-kellopuhelimen hinta on ollut melko korkea, joten uusilta malleilta voisi toivoa ainakin edullisempia vaihtoehtoja. Olemme aiemmin raportoineet GD910:n hinnan olevan jopa noin 1200 euroa.\nLG julkisti GD910-rannekellopuhelimensa viime tammikuussa CES-messuilla Yhdysvalloissa.\nei kukaan oikeesti käytä tommosta\nDigitaalikellokin on tarpeeksi nörttiä, kukahan tälläistä sitten käyttää :P Vähän on alkuvaiheessa nämäkin, kehitystä vaan ja ideoita miten näytöstä saadaan suurempi ilman fyysisen koon suurentumista.\nTuollainen on ollut ranteessa jo pitkälti toista vuotta.\nIhan kiva lelu ja puhelutkin sujuvat mutkattomasti. Eipä viitsisi pulittaa ylimääräistä tonnia 3G:n takia.


- 6.5 km päässä kaupungista. Paitsi 400m vuorottelevat, reitin loppu on asfaltti ja betoni. - Opastettuja kierroksia tarjotaan. - Pysäköinti / autotalli ja lämmitys - Tiedot kotiin saapumisesta lähetetään - Tarkista eläinten sisäänpääsy (alle 12 kk: n lapsia ei hyväksytä). - Yritykselle tehtävästä varauksesta 3 päivää maksaa 40%, jos talletus ei ole tehty, se peruuntuu. - Kesällä ja syksyllä, kun tuotteita löytyy puutarhasta, tarjoamme asiakkaille mahdollisuuden syöttää ne ja käyttää asioita, joita he haluavat syödä, eli kunnioittaen aina kasveja, jotka ovat siinä. - Omistaja tekee kotitekoisia hilloja, joiden avulla hän antaa asiakkailleen saapumispäivän. Peruutusehdot: korkea- ja keskipitkällä kaudella, mikäli ilmoitetaan yli 21 päivää etukäteen, 100% ennakosta palautetaan; jos se tehdään yli 15 päivää, 50% ennakosta palautetaan; Vähemmän päivinä se palautetaan, jos voit varata, jos et varaa, mitään ei palauteta. Sesonkiaikana, jos sinulle ilmoitetaan 7 päivää tai vähemmän etukäteen, etukäteen ei hyvitetä, ellet voi varata


Opin lukemaan 5- vuotiaana ja eka tutustumiseni kaunokirjallisuuteen ennen kouluikää oli Väinö Katajan Koskenlaskijan morsian. Naapurin tädit kyselivät, että mikäs sinusta Viljo tulee isona? Sanoin että kirjailija! Ilmeisesti olen nyt tullut "isoksi"!?\nPalkkatyöurani aloitin 15-vuotiaana propsimetsässä kuusen juurella pokasahan kanssa. 50-luvulla kiersin talvisin siirtotyömailla eri puolilla Suomea. Kiuruvesi-lehti julkaisi jatkokertomuksena muistelmani näiltä mestoilta nimellä "Nuoruuteni Yliopistot."\nVarsinaisen työurani tein Helsingin Postikonttorissa, n. 38 vuotta. Aluksi postimiehenä Pääpostitalolla. Viimeiset 20 vuotta olin eri asteisissa esimiestehtävissä, kouluttajana, tuotannonsuunnittelijana, toimipaikkaesimiehenä. Nykyään olen eläkkeellä.\nOlen tehnyt muutamiin lehtiin selostuksia erilaisista tapahtumista, henkilöistä ja jopa salibandyottelusta, josta sain kiitosta! Vaikka en tiennyt lajista juuri mitään. Laulanut olen kirkossa ja kapakassa, häissä ja hautajaisissa, tehnyt ralleja ja levyttänyt niitä, osan omakustanteina.\nOlen osallistunut kaksi kertaa Maaseudun Sivistysliiton kirjoituskilpailuun. Vuonna 2001 aiheena oli Ojamies ja Lapio. Sijoituin toiseksi kaunokirjallisessa sarjassa. V. 2005 aiheena oli Meidän lehmät. Siitä sain niin ikään toisen palkinnon. Maahenki julkaisi molemmista kilpailuista kokoomateokset. Kirjojen nimet samat kuin edellä.\nRadio-ohjelmia tein Ylen Aikaisen Kansalaisradioon, joka nyttemmin on lopetettu. Viimeisin ohjelmani tunnin mittainen selostus kuoromatkasta Australiaan, jossa puheen lomassa soitin myös äänilevyjä.


3 x emerituspiispa - Kirkko ja kaupunki\n3 x emerituspiispa\nJukka Paarma: Kiitollisin mielin. Kirjapaja 2013.\nMerkkipäivälahjaksi tarkoitetussa kirjassa pohditaan vanhenemista rauhalliseen ja realistiseen sävyyn. Tällaisia kirjoja usein vaivaavasta teennäisyydestä ja pakkopositiivisuudesta ei näy jälkeäkään. Vanheneminen on myös luopumista, ja elämän varrella kaikille karttuu paitsi kiitoksen myös katumuksen aiheita. ”Kun väri vähenee, paljastuu sen alta todellinen minä.”\nMatti Sihvonen: Kalamiehen rukouskirja. Kirjapaja 2013.\n”Kalastajalle meri, joki tai järvi voi tulla ystäväksi, jonka kanssa on elettävä sopusoinnussa.” Sihvonen on ystävä paitsi Savon kalavesien myös Raamatun kanssa. Sieltä hän poimii kalastukseen ja vesillä liikkumiseen liittyviä tekstejä, löytää pohdiskeluissaan niille kaikupohjaa kokemuksistaan ja tiivistää niistä koruttomia rukouksia.\nJohn Vikström: Otan osaa. Minerva 2013.\nSurevien lohduksi tarkoitettu pieni kirja ei hymistele eikä kaunistele. Vikström on itse kokenut sen, mistä kirjoittaa, ja tietää, millainen seuralainen suru on. ”Et tarvitse pelkästään läheisten ihmisten tukea ja turvaverkkoa. Tarvitset myös yksinäisyyttä”, hän muistuttaa. Suuriin kysymyksiin etsitään vastauksia myös virrensäkeistä ja Raamatusta.


Naisten Mizuno Wave Enigma 5\nMizuno Enigma 5 on neutraali pitkäkestoiseen harjoitteluun tarkoitettu juoksukenkä. Kengässä on uudistettu välipohja ja päällinen. Uusi välipohja antaa miellyttävämmän iskunvaimennuksen kuin kengän aiemmat mallit. Välipohjassa on täysi wave-levy ja U4CI-materiaalista tehty osio, joka o...\nStyle no: J1GD1502-\nSpecifications for Naisten Mizuno Wave Enigma 5\nFull description of Naisten Mizuno Wave Enigma 5\nMizuno Enigma 5 on neutraali pitkäkestoiseen harjoitteluun tarkoitettu juoksukenkä. Kengässä on uudistettu välipohja ja päällinen. Uusi välipohja antaa miellyttävämmän iskunvaimennuksen kuin kengän aiemmat mallit. Välipohjassa on täysi wave-levy ja U4CI-materiaalista tehty osio, joka ohjaa jalkaa ja takaa herkän ponnistuksen. Kengässä on uusi pehmeä Airmesh-päällinen. Jalkaterän sisäpuoli on vuorattu hiertymien muodostumista ehkäisevällä materiaalilla.\nTIETOA GODT MiZUNO Enigma 5 -KENGÄSTÄ: